BOŠ: Posledice nedavnih požara još uvek u zemlji i vodi - Društvo - Dnevni list Danas\nPočetna » Vesti » Društvo » BOŠ: Posledice nedavnih požara još uvek u zemlji i vodi\nNedavni požari na teritoriji Beograda – na deponiji u Vinči i u Bloku 70, uzrokovali su ispuštanje izuzetno opasnih kancerogenih materija – dioksina i furana, koji su ostali u zemlji i vodi, saopštila je danas Beogradska otvorena škola (BOŠ).\nProblem koji se javlja je što se štetnost dioksina i furana po okolinu i ljude ne završava sa nestankom iz vazduha, navodi se u saopštenju i naglašava da su „te supstance iz vazduha završile u zemlji i vodi, odakle ponovo možemo da dođemo u kontakt sa njima i da tako prouzrokuju zdravstvene probleme“.\nDioksini i furani deo su liste zagađivača, a nadležni moraju strogo da prate njihove emisije, kao i da uklone povišene koncentracije s obzirom na posledice koje imaju po zdravlje, ukazuje u saopštenju BOŠ.\nMeđutim, ističe BOŠ, u Beogradu ne postoji tehnologija koja meri koncentraciju dioksina i furana što posredno znači da šteta ne može da bude adekvatno sanirana.\nUpozorava da nepostojanje proverenih informacija o tome šta se nalazi u vazduhu, odnosno šta udišemo, izaziva dodatnu zabrinutost svih građana.\nOsim kancerogenih materija kao što su dioksini i furani koji se pojavljuju tokom požara i sagorevanja plastike, tokom svake grejne sezone, građani su izloženi opasnim zagađivačima – PM2.5 i PM 10 česticama koje su direktna posledica spaljivanja uglja i drveta, dodaje se u saopštenju.\nOvi zagađivači se smatraju „tihim ubicom“, jer se njihova štetnost po zdravlje ispoljava nakon dužeg vremena izlaganju i odražava se na skraćivanje životnog veka, ukazuje BOŠ, dok s druge strane, dioksini i furani mogu imati akutan efekat i vrlo brzo izazvati posledice po zdravlje.\nIako su požari trenutno sanirani, približava nam se nova grejna sezona sa kojom očekujemo da brojevi na aplikacijama za prikazivanje kvaliteta vazduha značajno porastu, navodi BOŠ.\nDok očekujemo zvanični izveštaj o kvalitetu vazduha Agencije za zaštitu životne sredine za 2020. oslanjamo se na podatke prve građanske mreže za merenje kvaliteta vazduha u Srbiji, koju je pokrenula BOŠ, a pokazala su da je i tokom protekle grejne sezone koncentracija PM2.5 i PM10 čestica bila izuzetno visoka i ne samo u gradovima u kojima su državne stanice za merenje kvaliteta vazduha, već i u sredinama gde zvanično merenje ne postoji.\nTako je u 23 sredine od 35 zabeleženo prekomerno zagađenje vazduha, upozorila je BOŠ.\nDeponija VinčaEkologijapožar u Vinčizagadjivaci vodeZagađenje vazduhaBeograd


Beograd Archives - Page 553 of 730 - Studio B\nOtvoren Beogradski dečji sajam\n2016/10/14 2 years, 2 months ago Detaljno...\nGradski menadžer Goran Vesić otvorio je 18. po redu Beogradski dečji sajam u Hali 3 Beogradskog sajma i rekao da mu je uvek veliko zadovoljstvo kada se u Beogradu otvaraju sadržaji namenjeni deci.\nBeograd smanjio broj nezaposlenih\nDefile i svečana akademija za Dan oslobođenja\nGrad Beograd obeležava 72. godine od oslobođenja Beograda u Drugom svetskom ratu, 20. oktobra na više lokacija.\nZatvaranje regionalnog puta Dobanovci–Batajnica\nLinija 702 biće privremeno ukinuta, dok će vozila sa linije 703 umesto do terminusa Ugrinovci, saobraćati do Batajnice.\nBeograd Nišu ustupio autobus na korišćenje\nGrad Beograd ustupio je Gradu Nišu na korušćenje jedan Ikarbusov autobus, a primopredaji ispred Gradske kuće danas je prisustvovao premijer Aleksandar Vučić.\nDečja pijaca na Omladinskom trgu u Zemunu\nU organizaciji JKP „Gradske pijace”, sutra u 12 časova biće otvorena Dečja pijaca na Omladinskom trgu u Zemunu, kod fontane.\nUdomljavanje napuštenih pasa\nU skladu sa praksom koja se već duže vreme uspešno sprovodi u Beogradu, opština Savski venac i JKP „ Veterina Beograd“ sproveli su poslednju ovogodišnju akciju udomljavanja napuštenih pasa iz gradskih prihvatilišta.\nBez trola 19, 21 i 22\nZbog radova na trolejbuskoj kontaktnoj mreži u Žičkoj ulici, na delu između ulica Branka Krsmanovića i Grčića Milenka, od subote, 15. oktobra, od 0.30 časova do 17. oktobra, do 3.30 časova, menja se režim rada linija javnog gradskog prevoza.\nU Kolarčevoj zadužbini za vikend Sajam muzike\nZadužbina Ilije M. Kolarca organizuje za vikend „Sajam muzike”, uz podršku Sekretarijata za privredu. Manifestacija će se u subotu, 15. oktobra, održati od 16 do 20 časova, a u nedelju, 16. oktobra, od 11 do 15 časova. Ulaz je slobodan.\nMali: Realizujemo projekte koji menjaju lice našeg grada\nNaredne nedelje počeće potpuna rekonstrukcija fasada u Karađorđevoj ulici, u okviru velikog projekta koji smo započeli, a do kraja ove godine skele će biti na 33 fasade u centru grada – najavio je gradonačenik Beograda Siniša Mali gostujući na RTV Studio B.


Stanojević: Bilo je dobrih stvari, mogu biti zadovoljan (VIDEO) - SPORTSKI ŽURNAL\nFudbaleri Partizana pobedili su ekipu Zaglebja sa 2:1 u prvoj kontrolnoj utakmici na pripremama u Turskoj\nTrener Aleksandar Stanojević je rekao da je, za prvu utakmicu, „bilo dobrih stvari”.\n- Protivnik nas nije ugrožavao, taktički smo odigrali dobru odbranu. Možda nismo bili agresivni u prvom poluvremenu, više smo se povukli, ali generalno mogu biti zadovoljan izdanjem ekipe - rekao je Aleksandar.\n- Nisu još naravno na tom nivou... Rezime ćemo napraviti na kraju priprema - rekao je trener Parnog valjka.\nPigeon · 18 januar, 2021 11:16\nMi veoma tesko branimo prekide i ako razmonter kaze da smo dobri u odbrani, onda...Vezbati, vezbati i vezbati...jer prekidi se samo tako usavrsavaju. Druga je stvar da ja ne pamtim posle gola celavog Moldeu, da smo mi dali neki gol posle kornera...Mozda Sceka onaj slaninarima, ali se ne secam tacno da li je bio korner...


12.06.2019 u 17:29\nU Ustaničkoj ulici u Beogradu, kod okretnice, danas je oko 15 časova, došlo do incidenta kada su minibusu na liniji E1 otkazale kočnice, prenosi Tanjug. Kako prenose beogradski mediji, nesreća je izbegnuta manevrom vozača, koji je uspeo da ne zakači nikoga od prolaznika i vozila. U trenutku kada se incident dogodio, u minibusu su bila dva putnika. Tanjugu su u MUP-u kazali da nisu dobili prijavu o tom incidentu.\n09.06.2019 u 10:55\nNa ulicama Beograda od danas saobraća 57 novih autobusa turske kompanije „BMC” isporučenih GSP „Beograd”, a zamenik gradonačelnika Goran Vesić najavio je da će 13 novih autobusa iz Turske stići sledeće sedmice i da će u julu GSP-u biti isporučeni prvi autobusi kineske kompanije „Hajger”. Vesić je podsetio da su u aprilu potpisana dva ugovora o kupovini 244 novih autobusa za GSP - 70 od turske kompanije „BMC” i 174 od kineske kompanije „Hajger”. Kako je rekao, rok za isporuku autobusa turskoj kompaniji ističe 24. juna, a do sada je isporučeno 57 autobusa, dok će preostalih 13 stići sledeće nedelje. „Do sredine juna imaćemo 70 novih autobusa, čime će se znatno poboljšati kvalitet GSP-a. U julu će sukcesivno početi da stižu i autobusi kineske kompanije, tako će GSP do oktobra dobiti\n03.06.2019 u 21:24\nSve linije gradskog prevoza ponovo na redovnim trasama\nSve linije gradskog prevoza u Beogradu, koje su zbog protesta taksista ispred Skupštine grada privremeno bile preusmerene, od večeras su vraćene na redovne trase, rečeno je agenciji Beta u GSP-u. Tokom dana su linije broj 24, 26, 27, 37, 44 i 58 prolazile ulicama Takovska i Džordža Vašingtona u oba smera, umesto redovnim trasama pošto su članovi taksi udruženja oko ;10.40 vozilima blokirali desnu stranu kolovoza ulice koja od Terazija vodi ka Glavnoj pošti. Taksisti protestuju jer smatraju da gradske saobraćajne inspekcije izbegavaju da primene zakon po pitanju nelegalnih prevoznika, prenosi Beta. Iako su ranije najavili da će protestovati dok im ne budu ispunjeni zahtevi, taksisti su večeras okončali blokadu saobraćaja pošto su po navodima beogradskih medija, dobili uveravanja\n15.05.2019 u 13:42\nIsporučeno prvih osam od 70 turskih autobusa\nPrvih osam od 70 novih niskopodnih solo autobusa gradskog tipa isporučeni su gradskom saobraćajnom preduzeću „Beograd”, a prema rečima zamenika gradonačelnika Gorana Vesića autobusi će već tokom dana početi da saobraćaju ulicama glavnog grada na linijama 602 i 603. Reč je o modernim autobusima turske kompanije „BMC” koja prodaje autobuse u čitavoj Evropi, rekao je Vesić i naveo da su autobusi opremljeni klimom, vaj-fajem, brojačima putnika i svime što treba da ima moderan gradski autobus. On je podsetio da su nedavno potpisana dva ugovora o nabavci ukupno 244 nova autobusa koji, osim pomenutih 70 autobusa turske kompanije „BMC”, podrazumevaju i kupovinu 174 nova niskopodna solo autobusa gradskog tipa kompanije „Higer” iz Kine. Do septembra će na ulicama grada biti 244 nova\n10.05.2019 u 22:37\nPolicija intervenisala zbog tuče u autobusu na Zelenom vencu\nPripadnici Ministarstva unutrašnjih poslova intervenisali su večeras u autobusu na Zelenom vencu u Beogradu, nakon prijave tuče u vozilu. U Gradskom saobraćajnom preduzeću potvrdili su da je došlo do tuče ali nisu mogli da iznose detalje dok policija ne obavi uviđaj. Ekipe Hitne pomoći vrlo brzo su stigle na Zeleni venac. Prema rečima očevidaca na autobusu GSP, na liniji 77 razbijeno je zadnje staklo.


YU Grupa - Blic Online\nBEOGRADOM JOŠ DUVAJU JELIĆI Yu grupa obeležava 50 GODINA RADA\nDugovečnost bilo koje vrste je uspeh, a višedecenijsko trajanje u varljivom svetu šou-biznisa i muzike je više od uspeha s obzirom na to da se tu trendovi smenjuju brže od lišća na drveću. YU grupi je to pošlo za rukom, a okosnica ove grupe i legende jugoslovenskog i srpskog roka braća Žika i Dragi Jelić još praše gitare iako su odavno rasitnili osmu deceniju života.\nBraća Jelić podrazumevaju vrednost veću od pola veka istrajnosti i poštenja u izboru koji nikad ne garantuje trajanje. Njihov rokenrol dokazuje da muzika nije ogledalo okrenuto samo uspehu već prizma kroz koju se stvarne važnosti prelamaju u dodatna osećanja.\nBIR FEST, 3. DAN Blaža na startu zapalio publiku na Ušću, a usledila je KULMINACIJA UZ MANJIFIKA I "VAN GOG"\nPosle skoro 200.000 posetilaca, koliko se prema rečima organizatora okupilo u prva dva festivalska dana, 17. po redu Bir fest koji se sada već tradicionalno održava na Ušću, ušao je u treće muzičko veče sa čak 25 izvođača na četiri bine i programom do zore.\nBIR FEST, TREĆE VEČE Praznik piva i ljubitelja domaće muzike, sa TRUBAČIMA U PONOĆ\nTreće veče 16. "Bir festa" na Ušću bilo je rezervisano za nastupe domaćih bendova. Na glavnoj bini svirali su "Hurleur", "Viva vops", "YU grupa", Dejan Petrović je sa bendom nastupio tačno u ponoć i napravio je urnebes, nakon čega su se u publiku pred glavnu binu umešali i fanovi "Goblina" i "Iskaza". "Van Gog" je na "Inovejšn stejdžu" napravio veliku žurku.\nOtvoren Arsenal fest u Kragujevcu\nArsenal fest u Kragujevcu je prvog dana otvorila u svom dobrom i prepoznatljivom maniru, "YU grupa", a onda su nastupili Editorsi i Kills.\n"Riblja čorba" svira na Ušću prvog dana Bir festa\nPrve večeri ovogodišnjeg beogradskog Bir festa koji će se održati od 15. do 19. avgusta na Ušću, nastupiće jedan od najvećih srpskih i regionalnih bendova "Riblje Čorbe".\nFestival koji će obeležiti početak ovog leta definitivno je „Impero Music Week“ koji će 1. juna koncertima na Tašmajdanu otvoriti „Leksington bend“ i Dženan Lončarević. Narednog dana, 2. juna sve ljubitelje dobrog roka očekuje nastup tri proslavljena sastava „Yu grupe“, „Kerbera“ i „Nevernih beba“. A poslednji dan, 3. jun rezervisan je za hitove ’90-ih koje će posle dugo vremena izvesti najpopularniji dens izvođači „Mobi Dick“, Gru, Dr.Iggy, „Beat Street“, Ivan Gavrilović i „B3“.\nUdruženje muzičara džeza, zabavne i rok muzike obeležava 65 godina postojanja\nUdruženje muzičara džeza, zabavne i rok muzike Srbije 20. marta u Beogradu obeležiće 65 godina od svog osnivanja, a tom prilikom će dodeliti mnogobrojne nagrade, povelje i priznanja.\nŽivorad Žika Jelić, frontmen legendarne "YU grupe", doživeo je juče težak udes u Novim Banovcima, saznaje "Blic".\nDOČEK NOVE GODINE I U ZEMUNU Uz "Ju grupu" i kuvano vino u 2017.\nPosle centralne fešte ispred Narodne skupštine, Novog Beograda i Palilule, i Zemunci će imati svoj doček Nove godine!\nNepokretni mladić odgledao koncert na rukama prijatelja\nNa platou ispred kasarne „Vojvoda Stepa Stepanović“ u Bijeljini na otvaranju “Beer festa” sinoć je grupa mladića pokazala koliko veliko srce ima.\nU Bijeljini počeo šesti „Beer Fest“\nNa platou i parkingu Vojne kasarne „Vojvoda Stepa Stepanović“ u Bijeljini večeras je počeo tradicionalni, šesti „Beer Fest“.\nOMAŽ BLUZERU U ATELJEU "Point Blank" i "YU grupa" obeležili godišnjicu smrti B.B. Kinga\nGodišnjica smrti jednog od najvećih gitarista u istoriji bluz i rok muzike i pevača B. B. Kinga, obeležena je večeras u beogradskom pozorištu Atelje 212, koncertom grupe "Point Blank".\nPOVRATAK POSLE DESET GODINA Žika Jelić najavljuje novi album i koncert „YU grupe“\nPunu deceniju je trajala studijska pauza jednog od najstarijih domaćih bendova, a sada se vraćaju s novim materijalom „Evo stojim tu“ i velikim koncertom u Novom Sadu.\nSPEKTAKL ZA 45. ROĐENDAN Sa "YU grupom" na bini Koja, Cane, Čuturilo i Točak\nSpektakl koji je priredila YU grupa sinoć u Hali sportova trajao je više od dva sata. Bio je to za mnoge muzički vremeplov, podsećanje na stare hitove i neko drugo vreme, a članovi benda su obeležili 45 godina postojanja.\nYu grupa večeras pred beogradskom publikom\nNajdugovečniji bend u istoriji domaće rokenrol muzike, "Yu grupa", proslaviće večeras 45 godina trajanja na muzičkoj sceni, koncertom u Hali sportova.\nCane Partibrejkers otvara koncertni spektakl YU grupe, ali neće pevati\nLegendarna YU grupa održala je juče poslednje predstavljanje onoga što spremaju za 17. decembar u Hali sportova, a sudeći po atmosferi koja vlada među članovima benda biće to prava svečanost povodom proslave 45 godina rokenrola.\nYU grupa održala rođendanski koncert za prijatelje: Istorija roka u 45 minuta\nLegendarni sastav svirao je u Studiju 6 Radio Beograda uvaženim rok kritičarima, najboljim muzičarima i najbližim prijateljima.\nROK DRIM TIM Koja i Točak sa YU grupom na bini\nLegendarni bend proslaviće 45 godina čistog rokenrola koncertom 17. decembra u beogradskoj Hali sportova sa početkom u 20.30.\nKoncert YU Grupe: 45 godina čistog rokenrola i nastavljamo dalje\n" Yu Grupa" proslaviće 45 godina čistog rokenrola koncertom koje će održati 17. decembra u beogradskoj Hali sportova sa početkom u 20:30 časova.\nEvo kako je bilo na koncertu YU grupe i Bajage\nU subotu je na "Velikogsopojinskim danima" bilo nezaboravno za sve koji vole da čuju zvuk pesama Bajage, ali i Plavog Orkestra i YU grupe.\nBEER FEST NA BIS Ovako je završen ovogodišnji festival piva\nOdluka organizatora Beer Festa da ovogodišnji festival produže za još jedan dan kako bi se odužili ljubiteljima piva koji su na Ušće protekle nedelje dolazili i po kiši, pokazala se kao više nego odlična.\nNa Danima piva u Zrenjaninu od 26. avgusta Ceca, Željko Joksimović, Zvonko Bogdan...\nTradicionalna, 30. manifestacija “Dani piva” u Zrenjaninu biće održana od 26. do 30. avgusta, najavio je danas organizacioni odbor.


utorak, 7. mart 2017. 20:38h\nU otvorenoj diskusiji predstavnici medija izneli su svoje impresije, sugestije i predloge za dalje unapređenje saradnje sredstava informisanja i lokalne sampouprave N.R.\nU neformalnom i konstruktivnom razgovoru sa novinarima i urednicima gradonačelnik je predstavio aktuelnu aktivnost koja se sprovodi u Gradskoj upravi – izradu Strategije komunikacije i ciljeve zbog kojih se donosi ovaj dokument.\nPredstavivši proces, eksterno angažovane konsultante kao i ulogu internog tima, Pavlov je ukazao na značaj medija i njihovu proaktivnu ulogu u praćenju aktivnosti gradskih organa, bilo da se radi o promovisanju grada, njegove privrede i kulture, bilo o krizama i izazovima sa kojima se gradska administracija suočava, od ekoloških do komunalnih.\nU otvorenoj diskusiji predstavnici medija izneli su svoje impresije, sugestije i predloge za dalje unapređenje saradnje sredstava informisanja i lokalne sampouprave jer su, kako je izneto na sastanku, na istom zadatku, u interesu građana i građanki Pančeva.\nGradonačelnik Pančeva izrazio je svoje zadovoljstvo i interes da tokom razgovora odgovori i na druga pitanja od značaja za informisanje javnosti, a koja se tiču rada Gradske uprave i celokupne gradske administracije.\nOvaj dokument treba da bude alat koji će propisati procedure unutrašnje komunikacije svih organa, efikasnu i brzu razmenu informacija, a time brže i konkretnije informisanje građana i građanki o njihovim pravima i obavezama. Posebna pažnja biće usmerena na unapređenje imidža grada kao energetski efikasnog, povoljnog investicionog okruženja, kulturnog centra Banata…\nGrad Pančevo ušao je početkom januara 2017. godine operativno u proces izrade Strategije komunikacije koja treba da obuhvati akcionim planom period 2017-2020 godine, koja je među prvim dokumentima ovog tipa na lokalnom nivou u Republici Srbiji i koja se donosi na sistematičan, transparentan i temeljan način uz učešće svih organa grada. Strategija komunikacije je integralni deo Strategije razvoja grada Pančeva – ona predstavlja akcionu meru čijim ispunjenjem se dalje unapređuje razvoj Pančeva, a njena dosledna primena treba da doprinese većoj efikasnosti i međusobnoj saradnji svih gradskih organa i njihovih zapolenih i da rezultira boljim radom celokupne Gradske uprave i većem zadovoljstvu građana i građanki Pančeva.


Kfor intervenisao posle incidenta na glasačkim mestima | Belle Amie\nPosao za 200 Nišlija\nKfor intervenisao posle incidenta na glasačkim mestima\n09:01, 04. 11. 2013 Urednik Kosovo, Vest dana 0\nMeđunarodne snage na Kosovu (Kfor) intervenisale su posle nereda tokom glasanja na biračkim mestima u Kosovskoj Mitrovici, saopšteno je jutros iz komande Kfora.\n“Juče u ranim popodnevnim satima pripadnici Kfora su brzo intervenisali usled napada na biračka mesta u severnom delu Kosovske Mitrovice. Na zahtev Euleksa, snage Kfora unapred raspoređene na severu Kosova sa ciljem da doprinesu obezbeđivanju sigurnog i bezbednog okruženja i slobode kretanja tokom izbora, su odmah intervenisale“, naglašeno je u saopštenju.\nU roku od 15 minuta od zahteva Euleksa, Kfor je u severni deo Mitrovice rasporedio snage za brzo reagovanje Multinacionalne specijalizovane jedinice Karabinjera (MSU).\nU roku od jednog sata, rezervne jedinice Taktičkog rezervnog manevarskog bataljona (KTM) Kfora, takođe su raspoređene u problematičnim zonama Mitrovice i time pružile pojačanje jedinicama Kfora koje su već bile raspoređene na terenu.\nPored toga, Kfor je reagovao i na nerede u Zvečanu i uspostavio bezbednost u tom području, dodaje se u saopštenju.\nKasnije tokom večeri, Kfor je, takođe na zahtev Euleksa, obezbedio sigurno i bezbedno okruženje i slobodu kretanja na putevima kojima je izborni materijal odvezen u Centar za prebrojavanje glasova.\nU svernoj Mitrovici, posle incidenta, više vozila Karabinjera postavljeno nje ispred glavnog mosta.\nTakođe bilo je i primetno nadletanje većeg broja helikoptera Kfora tokom noći.\nKforlokalni izbori na Kosovu


OSNOVNI POKAZATELjI O AKTIVNOSTI\nSAVEZA PRONALAZAČA VOJVODINE\nSavez pronalazača Vojvodine je dobrovoljna, nevladina strukovna organizacija zasnovana na slobodi udruživanja pronalazača, njihovih udruženja i drugih organizacija osnovanih po teritorijalnom ili strukovnom principu.\nSavez se bavi javnim i stručnim pitanjima,ciljevima i interesima u oblasti pronalazaštva,naučno - istraživačke i inovacione delatnosti.\nČlanovi smo Saveza pronalazača Srbije i Svetske organizacije pronalazača(IFIA)\nPredsednik Skupštine Saveza je prof.dr Ilija Ćosić.\nPredsednik Upravnog odbora Saveza je Anđelko Glavašević.\n- organizovanje i aktivnost inovatora, pronalazača,njihovih udruženja i drugih fizičkih i pravnih lica zainteresovanih za izgradnju i unapređenje inovacione politike,sistema i uslova koji omogućuju brže stvaranje, razvoj i primenu inovacija i pronalazaka koji su rezultat efikasnijeg korišćenja domaćeg znanja i potencijala;\n-\tpodsticanje,razvijanje i popularizacija pronalazaštva i inventivnog stvaralaštva;adekvatno vrednovanje i jačanje društvenog ugleda i statusa pronalazača;\n-\tstručna pomoć i podrška pronalazačima i svim drugim nosiocima prava intelektualne svojine u vezi sa pravnom zaštitom,procenom vrednosti pronalazačkog i autorskog dela, bržoj realizaciji i ostvarivanju naknade za njihovo ekonomsko iskorišćavanje; i\n-\trazvijanje sklonosti za pronalazaštvom i inovacionim delatnostima posebno kod mladih;\n-\tprati najnovija dostignuća u obasti intelektualne svojine,i inovacionoj delatnosti i pronalazaštvu u zemlji i svetu;\n-\tpokreće i podstiče aktivnosti od javnog značaja za bržu primenu inovacionih dostignuća i pronalazaka u proizvodne i uslužne delatnosti;\n-\torganizuje različite oblike prezentacije i popularizacije inovacionog stvaralaštva i pronalazaštva;\n-\torganizuje stručne skupove u oblasti inovacione delatnosti, pronalazaštva i intelektualne svojine\n-\tkod dece,omladine i drugih kategorija građana razvija i jača interesovanje za inventivno stvaralaštvo,pronalazaštvo i tehničku kulturu;\n-\torganizuje promocije,izložbe i druge manifestacije u oblasti inovacija i pronalazaštva i stvaralaštva mladih u zemlji i inostranstvu;\n-\tizdaje publikacje,kataloge,knjige i drugu popularnu literaturu iz oblasti inovacija,pronalazaštva i intelektualne svojine;\n-\tpodstiče aktivnost na realizaciji pronalazaka i inovacionih rešenja koja doprinose većoj zaštiti životne sredine,racionalizaciji i povećanju energetske efikasnosti i bržoj primeni i razvoju alternativnih izvora energije;\n-\tzajedno sa obrazovnim i drugim ustanovama organizuje edukaciju, takmičenja, smotre, kreativne radionice i druge oblike aktivnosti tehničkog stvaralaštva,inovacija i pronalazaštva,radi masovnog uključivanja dece i omladine;\n-\trazvija i podstiče saradnju sa fakultetima, institutima, inovacionim centrima i primenu naučno-istraživačkog pristupa u ispitivanju i verifikaciji pronalazačkih i inovacijskih rešenja;\n-\tpruža pomoć i usluge u vezi zaštite,plasmana i realizacije prava i predmeta intelektualne svojine; i\n- zajedno sa drugim naučnim i stručnim organizacijama izrađuje studije, tehno- ekonomske analize, investicione programe,elaborate i projekte u vezi sa realizacijom inovacijskih i pronalazačkih rešenja.\nNeki konkretne akcije i rezultati:\nSvojim delovanjem u saradnji sa pronalazačkim organizacijama u opštinama Vojvodine,Regionalnim privrednim komorama, privrednim organizacijama, obrazovnim i naučnim institucijama, ostvario je značajnu društvenu ulogu u afirmaciji i razvoju pronalazaštva i inovacijske delatnosti u Vojvodini i u našoj zemlji,\nPruža pravne i druge stručne savete i usluge na izradi tehničke dokumentacije za zaštitu prava intelektualne svojine (patent, mali patent, model, žig i dr.),kao i pomoć u realizaciji i transferu pronalazaka,\nIzrada tehno – ekonomskih analiza i investicionih programa i biznis planova za pojedine inovacije i pronalaske,\nOrganizacija nastupa naših pronalazača i mladih talenata na međunarodnim takmičenjima i sajmovima inovacija u Briselu, Pitsburgu, Ženevi, Nirnbergu, Brnu, Sofiji, Moskvi, Plovdivu, Varni, Budimpešti, Barseloni,Seulu-J.Koreja,Jaši-Rumunija,Banjaluci,Zgrebu,Iloku,Skoplju i dr;\nOrganizator i suorganizator više domaćih i međunarodnih simpozijuma i naučnih skupova na temu intelektualne svojine, inovacija, pronalazaštva i korišćenja patentnih informacija u tehnološkom razvoju, alternativni izvori energije,energetska efikasnost,zaštita životne sredine i sl.\nIzdato je desetine publikacija, kataloga, zbornika radova na srpskom i engleskom jeziku iz oblasti inventivne delatnosti,\nIzdate knjige: «Put u inovacijsko društvo»,»Međunarodni vodič za pronalaske»,»Nova Teslina biografija»,»Tesla počasni građanin Novog Sada»,»12 oktobar-Teslin najdraži dan u životu»i dr.\nMnogi naši pronalazači – članovi nosioci su najviših mđunarodnih priznanja za inovacijska dostignuća na najvećim smotrama pronalazaštva u svetu,\nSavez je za svoju aktivnost, afirmisanje i razvoj pronalazaštva u zemlji i regionu nagrađen visokim međunarodnim priznanjima od institucija i organizacija u Evropi,Americi,Rusiji,WIPO-Svetska organizacija za intelektualnu svojinu,IFIA-Svetska organizacija pronalazača i dr.,\nPosebno priznanje je nagrada WIPO – velika zlatna medelja, koja je ustanovljena pre 10 godina i svake godine se dodeljuje na Tesla festu za izuzetan pronalazak,\nJedan od najuspešnijih programa koji se realizuje u organizaciji Saveza pronalazača Vojvodine, je Međunarodni festival inovacija, znanja i stvaralaštva Tesla fest,koji ove godine slavi 25-ti jubilej, čiji su pokrovitelji: Republička i Pokrajinska Vlada, Zavod za intelektualnu svojinu Srbije, Grad Novi Sad i Savez pronalazača Srbije


Direktor Jaganjac u Unsko-sanskom kantonu: Realizacija pomoći ide dobro\nDirektor Federalnog fonda za pomoć nastradalim područjima od prirodne nesreće na teritoriji FBiH Jasmin Jaganjac posjetio je danas Unsko-sanski kanton i razgovarao s kantonalnim premijerom Hamdijom Lipovačom o realizaciji sredstava za pomoć općinama Cazin, Bihać, Sanski Most i Ključ, te budućim efektima doznačene pomoći Federalnog fonda.\nRazgovarano je o implementaciji doznačenih sredstava Fonda koja bi trebala biti utrošena za sanaciju poplavljenih kuća.\nU narednih nekoliko dana trebala bi biti realizirana odluka koja se odnosi na pomoć za 150 obrtnika Unsko-sanskog kantona koji nisu u sistemu PDV-a, a u tom slučaju Kanton će biti nadležan za monitoring doznačenih sredstava da bi se ona transparentno upotrijebila.\nPremijer USK-a je zatražio da, u okviru raspoloživih sredstava, jednokratnom finansijskom pomoći budu obuhvaćene porodice iz općina ovog kantona čiji su stambeni objekti oštećeni ili uništeni usljed poplava ili ugroženi klizištima. Izrazio je nezadovoljstvo što nije planirana sanacija klizišta u Unsko-sanskom kantonu, ali šteta nastala klizištima nije prijavljena jer je nastala prije 15-ak dana.\n- Tokom narednih dana, u dogovoru s načelnicima općina, kandidirat ćemo i projekte za finansiranje iz sredstava Fonda za obnovu oštećene putne infrastrukture - kazao je Lipovača.\nJaganjac je razgovarao i s načelnicima općina o do sada urađenim sanacijama, a ocijenio je da realizacija doznačenih sredstava ide dobro, ali bi mogla ići i brže, te je zamolio predstavnike vlasti u USK-u da obnovu nakon poplava ne koriste u predizborne svrhe.\nNaglasio je da posao treba biti rađen brže, imajući u vidu činjenicu da vremenske prilike ne idu naruku u procesu obnove.\nU okviru realizacije odluka Upravnog odbora Federalnog fonda, direktor Jaganjac je prošle sedmice obišao Tuzlanski i Posavski kanton, a u planu je da do kraja ove posjeti Zeničko-dobojski i Srednjobosanski kanton da bi se uvjerio u proces implementacije sredstava iz Fonda dodijeljenih kantonima i općinama.


Borci i RVI zaspoleni u Ministarstvu poljoprivrede tužiće Usorca zbog uvreda - Prnjavorski informativni portal\nBorci i RVI zaspoleni u Ministarstvu poljoprivrede tužiće Usorca zbog uvreda\nMinistarstvo poljoprivrede, šumarstva i vodoprivrede Republike Srpske zatražilo je izvinjenje od predsjednika Udruženja mljekara Srpske Vladimira Usorca koji je, kako navode, uvrijedio sve borce i ratne vojne invalide zaposlene u ovom ministarstvu.\n“Republiku Srpsku su stvarali i za nju su se borili i brojni zaposleni u ovom ministarstvu, a ne Usorac – sanjar unitarne BiH i ministarstva poljoprivrede BiH koje, na njegovu veliku žalost, neće uspjeti da napravi”, rekao je Srni portparol Ministarstva poljoprivrede, šumarstva i vodoprivrede Republike Srpske Aleksandar Macanović.\nMinistarstvo poljoprivrede pozvalo je poljoprivredne proizvođače-mljekare da se javno ograde od ovakvih “nerazumnih i neartikulisanih izjava Usorca koji vodi privatni rat sa ministarstvom, a kojima nanosi štetu svim mljekarima koje, navodno, predstavlja i u čije ime traži ministarstvo poljoprivrede BiH”.\nMinistarstvo traži od mljekara, ali i od ostalih udruženja poljoprivrednika da se javno izjasne da li podržavaju Usorca u zahtjevima za formiranje ministarstva poljoprivrede BiH.\n“Sakrivajući se iza svih časnih i poštenih poljoprivrednika, učesnika rata, Usorac ima obraza da pita gdje su bili zaposleni u Ministarstvu 1992. godine. Bili smo na prvoj liniji fronta zajedno sa svim poštenim seljacima, a ne sa tajkunima i poslijeratnim profiterima kao što je Usorac”, istakao je Macanović, dodajući da će, ukoliko se Usorac ne izvini, pripadnici Vojske Republike Srpske i ratni vojni invalidi zaposleni u Ministarstvu lično tužiti Usorca zbog iznesenih uvreda.\nOn je dodao da je Usorac uvrijedio i sve ostale poštene i časne radnike Ministarstva koji za svoj rad dobijaju platu i nemaju nikakve druge privilegije, za razliku od njega koji je od Republike Srpske dobio milione, a koji sada pokušava da se sakrije iza svih poljoprivrednika stvarajući lažnu sliku i lansirajući podjele da postoje “farmeri, s jedne, i oni u ministarstvu, s druge strane”.\nKada je riječ o ostalim optužbama i spekulacijama Usorca o kreditima iz IRB-a, Ministarstvo ga poziva da svoje tvrdnje potkrijepi i dostavi ih MUP-u i Tužilaštvu.\nPredsjednik Udruženja mljekara Republike Srpske Vladimir Usorac ponovo je juče zatražio formiranje ministarstva poljoprivrede BiH, navodeći da to “svakim danom podržava sve veći broj poljoprivrednika Srpske”.\nOn je za BN televiziju iznio niz uvreda na račun boraca i ratnih vojnih invalida, te ostalih zaposlenih u Ministarstvu.\nFOTO: Obilježena desetogodišnjica caffe Trocadera sa Bajom Malim Knindžom


EU periskop /Jačanje konkurentnosti i ulaganje u izvozno-orijentisane industrije / Radio Sarajevo\n23. 12. 2020. u 11:50:00 Radiosarajevo.ba\nStabilan rast domaćih preduzeća pokazatelj je kvalitetnog ekonomskog rasta i većih mogućnosti za konkurentnost na evropskom tržištu. Mala i srednja preduzeća nosioci su evropske ekonomije. Evropska unija stoga ulaže značajna sredstva u razvoj potencijala bh malih i srednjih preduzeća, kako bi im pomogla unaprijediti proizvodnju, poboljšati kvalitetu proizvoda i ojačati interne kapacitete.\nU cilju stvaranja novih i očuvanja postojećih radnih mjesta te jačanja privrede Bosne i Hercegovine, Evropska unija pomaže razvoj bh. preduzeća kako bi uspješnije doprinijeli osnaživanju lokalne zajednice i osigurali bolju kvalitetu života građana Bosne i Hercegovine. Kroz projekat EUProLocal, Evropska unija je podržala i sektor metalne industrije omogućavajući preduzećima iz ovog sektora ne samo razvoj poslovanja, nego i obuku radnika, lokalna partnerstva, nova zapošljavanja te nabavku najsavremenije opreme, ugovaranje novih poslova i proširenje asortimana proizvoda.\nKompanija „Kovan d.o.o.“ iz Gračanice je zahvaljujući sredstvima Evropske unije prva u Bosni i Hercegovini nabavila najsavremeniju robotizovanu mašinu za zavarivanje. Nijaz Halilović, direktor kompanije, ističe važnost takvog ulaganja u razvoj kompanije i obučavanja uposlenika za rad na najsavremenijim mašinama.\nMi smo uz pomoć Evropske unije implementirali nabavku robotske ćelije za zavarivanje, najnovije tehnologije koja se može naći na prostorima Evrope, te smo samim tim dobili mogućnost da uzimamo nove poslove, da imamo neke nove tehnološke zahtjeve u proizvodnji, u preradi metala - ističe Halilović.\nKompanija zapošljava oko 280 radnika, a bavi se proizvodnjom visokokvalitetnih kotlova, kamina te potpuno automatizovanih sistema grijanja na pelet. Kvalitet njihovih proizvoda prepoznat je i izvan Bosne i Hercegovine, a upotreba nove tehnologije, zahvaljujući sredstvima Evropske unije, otvorila je nove poslovne mogućnosti za kompaniju, ali i za lokalnu zajednicu. Savremene tehnologije koje sada primjenjuju uzor su i za ostale kompanije u okolici kako se može unaprijediti proces proizvodnje i proširiti asortiman proizvoda.\nUtjecaj nabavke te tehnologije na lokalnu zajednicu je svakako bio što smo mogli sa novim poslovima zapošljavati nove uposlenike a sama ta tehnologija u našoj lokalnoj zajednici omogućila je i drugim firmama da koriste usluge tehnologije robotskog zavarivanja te da to implementiraju u svoje buduće proizvode - kaže Halilović.\nUspješnim i održivim razvojem bh kompanije otvaraju nove mogućnosti za svoje uposlenike, doprinose razvoju svojih lokalnih zajednica i jačaju privredu Bosne i Hercegovine. Evropska unija kontinuirano ulaže i podržava razvoj kompanija kako bi osigurala stabilniji rast i razvoj i unaprijedila konkurentnost bh kompanija na domaćem i evropskom tržištu.\nTagovi: EU periskop Europska unija ekonomija eu info centar privreda


NovaEnergija.net » požar požar – NovaEnergija.net\nHome Tags Posts tagged with "požar"\nU požaru u katedrali Notr Dam, 15. aprila je izgoreo deo drvene konstrukcije ovog istorijskog zdanja. To je vest sa najviše komentara na “Tviteru” u 2019. godini, navodi ova društvena mreža.\n“Tviter” je naveo da je hešteg #NotreDame na prvom mestu u svetu kada govorimo o vestima, ali zvaničnih cifara još uvek nema.\nNa drugom mestu je Reiva, era novog japanskog cara, dok su na trećem protesti u Venecueli.\nNajtvitovaniji događaj godine: Gori Notr Dam was last modified: December 18th, 2019 by Ivana Karanović\nTokom jučerašnjeg tragičnog požara ozbiljno je oštećena katedrala Notr Dam u Parizu, simbol francuske istorije. Zaposleni u Air France-u i grupi Air France-KLM duboko su potreseni jučerašnjim događajem, koji je…\nTeamnet Business Solutions, deo Teamnet Grupe, jednog od vodećih integratora IT sistema u regionu, ulazi u sektor poslovanja u slučajevima vanrednih situacija sa inovativnim i integrisanim rešenjima, kako bi se…


1. MLRS: Igokea trijumfalno u prvoj utakmici – BC Igokea – Republika Srpska\nBC Igokea - Republika Srpska > Vijesti > Mlađe kategorije > 1. MLRS: Igokea trijumfalno u prvoj utakmici\nPosted by admin_user on 23.10.2017\nNa prvoj ovosezonskoj utakmici Prve Lige Republike Srpske juniorski sastav Igokee pobijedio je prošlogodišnjeg finalistu ovog takmičenja, ekipu Sutjeske iz Foče rezultatom 90:69. Od samog početka utakmice Igokea je kontrolisala rezultat i na kraju potpuno zasluženo trijumfom otvorila novu seniorsku sezonu.\nNakon što je prošle godine nastupala pod imenom Kozare, ove sezone Igokea je ušla u fuziju sa SKK “Student” iz Banja Luke, pa će najmlađi tim lige i aktuelni juniorski šampion BiH nastupati pod imenom “Student-Igokea”. Većina igračkog kadra ostala je ista kao i prethodne godine, sa tim da je ovom timu priključen Petar Vuković (210cm, 1997. god.) koji takođe igra i za prvi tim Igokee.\nDo prve ovosezonske pobjede predvodili su nas sjajni Ilić sa 30 poena i 13 skokova, Janković je postigao 19 poena uz 11 skokova i 5 asistencija, a slijedio ih je Vuković Petar sa 16 poena i 5 skokova. Kod ekipe Sutjeske istakli su se Ivanović i Živanović koji su postigli po 13 poena a dvocifren je bio još Mrković sa 10 poena.\nU narednom kolu “Student-Igokea” gostuje u Ugljeviku ekipi Rudara 2015.\nIgokea,kosarka,Prva Liga RS


Grčki parlament u nedelju o nepopularnim reformama | Kamatica\nPočetna > vest > Grčki parlament u nedelju o nepopularnim reformama\nGrčki parlament u nedelju o nepopularnim reformama\nTekst objavljen: 06.05.2016 14:45\nGrčki zakonodavci bi, kako se očekuje, u nedelju trebalo da glasaju o nacrtu nepopularnih poreskih i penzionih reformi, koje bi, kako se nada zvanična Atina, trebalo da ubede kreditore da odobre isplatu dalje pomoći Grčkoj.\nKomitet grčkog parlamenta bi danas trebalo da razmotri zakon, čiji je cilj povećanje poreskih prihoda i smanjenje izdataka za penzije sa aktuelnog nivoa od 17 odsto BDP-a godišnje, prenosi agencija Rojters.\nPredloženim zakonom, porez na korporativne dividende bi skočio na 15 sa 10 odsto, došlo bi do povećanja poreza na dobit za one koji dobro zarađuju, kao i do ozbiljnog skoka takozvanog "solidarnog poreza" koji direktno ide u državnu kasu.\nZakonom je predviđeno i uvođenje nacionalne penzije od 384 evra mesečno posle 20 godina radnog staža, ukidanje benefita za siromašne penzionere (EKAS) i ponovno obračunavanje penzija, dodaje britanska agencija.\nGrčki parlament bi o novom setu reformi trebalo da glasa pre ponedeljka, kada se sastaju ministri finansija evrozone, a sve u cilju deblokiranja revizije sopstvenog programa pomoći, koja je obustavljena zbog neslaganja između međunarodnih kreditora u pogledu fiskalnog napretka zvanične Atine.\nGrčkoj su potrebna sredstva iz paketa pomoći kako bi otplatila kredite Međunarodnom monetarnom fondu i kako bi vratila dug po osnovu obveznica Evropske centralne banke, koje joj u julu dospevaju na naplatu, navodi britanska agencija.\nZvanična Atina se nada će "zeleno svetlo" parlamenta ubediti ostale članice EU da je Grčka ostvarila dovoljan napredak i da nema potrebe za daljim "stezanjem kaiša".\tSindikati radnika su za sutra i prekosutra sazvali 48-časovni štrajk, a očekuje se da će se demonstranti na dan izjašnjavanja o ovom zakonu okupiti ispred zgrade parlamenta.\nGrčka i njeni kreditori su se saglasili oko paketa reformi, koji je vredan tri odsto BDP-a, ali se i dalje ne slažu oko vanrednih mera, koje bi trebalo da budu primenjene u slučaju da zvanična Atina ne dostigne zacrtane ciljeve.\nGrčka EU MMF


Ovim visokim tonom specijalni izaslanik američkog predsednika za pregovore Beograda i Prištine brzo je eliminisao mogućnost da se potencijalni izaslanik EU nametne kao vodeći medijator pregovora.\nTokom prve posete Prištini, pa Beogradu, visoki predstavnik za spoljnu politiku i bezbednost EU Đozep Borelj najavio je mogućnost imenovanja izaslanika, nakon čega su u javnost procurile dve opcije - nemački diplomata Kristof Hojzgen i slovački zvaničnik i nekadašnji visoki predstavnik za BiH Miroslav Lajčak, obe po ukusu nemačke kancelarke Angele Merkel s kojom će se i srpski predsednik uskoro sastati istim povodima. Boreljova poseta usledila je nakon Grenelove, a tik pre nego što su se Samoopredeljenje i Demokratski savez Kosova dogovorili o vladajućoj većini.\nObe posete na svoj su način prekretnice. Borelj je posle duge neizvesnosti o tome da li Balkan još zanima bilo koga u EU, kazao da je ta regija prioritet njegovog mandata i da je cilj da se nerešena pitanja reše jednom zauvek, ali je Španac istovremeno i jedini visoki zvaničnik EU koji je u Prištini podsetio da još uvek pet članica Unije ne priznaje kosovsku nezavisnost.\nŽustri Grenel ponet zadovoljstvom zbog dogovora o uvođenju, doduše još neizvesne, avionske linije između Beograda i Prištine koju je naročito pohvalio i njegov šef Donald Tramp, prvi je zapadni zvaničnik koji je nakon više od godinu dana u Prištini javno izgovorio: takse moraju da se ukinu.\nTakođe je prvi koji je od Beograda otvoreno zatražio da stopira kampanju povlačenja priznanja. Aleksandar Vučić odgovorio je, doduše, da ne može „tante za kukuriku“ i da između ta dva ne postoji znak jednakosti, ali „uzbuđenje i energija“ koje je Grenel kazao da oseća u vezi sa postizanjem dogovora „o ekonomiji i napretku mladih“ dok politiku, kako tvrdi, ostavlja dvema stranama - ubrzo su počeli da daju rezultate. Premda je značenje reciprociteta postajalo sve misterioznije.\nTromesečno čekanje na vladu okončano je, naime, svega nedelju dana iza tih energičnih poseta, a kosovski premijer Aljbin Kurti porekao je da u njegovoj vladi neće biti predstavnika Srpske liste.\n- U mojoj vladi ministar iz srpske zajednice mora biti stvarno predstavnik Srba sa Kosova, a ne predstavnik Srbije kao države. Ja nemam problema sa strankom SL zato što je ona srpska, nego zbog toga što ona nije stranka - kazao je Kurti u intervjuu NIN-u u oktobru prošle godine.\nPošto je ova lista osvojila svih deset mandata rezervisanih za srpsku zajednicu ministre je, ipak, po Ustavu Kosova, morao da imenuje odatle. Dalibor Jevtić i Ivan Milojević, jedan zadužen za zajednice i povratak, a drugi za regionalni razvoj, postali su ministri, ali SL nije ušla u koaliciju sa Samoopredeljenjem i DSK, što je bio slučaj u prethodnim vladama.\nZa razliku od Ramuša Haradinaja, na primer, Kurtiju tih deset glasova nije bilo potrebno za skupštinsku većinu, što ga istovremeno u donošenju većine zakona čini slobodnim od volje Beograda, ali i neslobodnim unutar kabineta u kome sede ministri koji su ostali na strani političkog protivnika.\nZvaničnici Samoopredeljenja su najavili hapšenja aktuelnih ministara „ako oni budu vređali građane Kosova“ i targetirali su kao cilj promenu Ustava da bi eliminisali ministre iz SL. Ali im je za takvo šta, ipak, potrebna saglasnost Srba.\nKurti planira da održi obećanje o ukidanju stopostotnih carina na robu iz centralne Srbije, uz reciprocitet na koji je u oktobru ovako gledao:\n- Ako roba sa Kosova sa obrascem u kome piše Republika Kosovo ne može ući u Srbiju, onda neće ni srpska roba moći da uđe na Kosovo.\nNakon Grenelovog upozorenja, zamenik novog kosovskog premijera Haki Abazi, za NIN tumači reciprocitet drugačije - to predstavlja niz mera koje se koriste u međunarodnim odnosima i reč je o pragmatičnom pristupu.\n"Mi svi gledamo samo u kojoj ćemo državi na kraju živeti – u Srbiji ili u Velikoj Albaniji."\n- Od Srbije se očekuje da se izjasni o prekidu kampanje protiv novih priznavanja i sabotiranja državnosti Kosova. Postoji velika volja za rešavanje otvorenih pitanja na Balkanu i tome smo posvećeni svi. Naravno, za stvaranje održivih rešenja svaka strana ima različite pozicije i instrumente - kaže Abazi.\nKljučni instrument Srbije - ispodpolovičan broj glasova članica Ujedinjenih nacija koje bi podržale ulazak Kosova u tu ogranizaciju, a do koga se došlo brojnim povlačenjima priznanja - zvanični Beograd se zasad opire da izjednačava sa uvođenjem taksa na čemu Priština insistira zajedno sa zapadnim partnerima.\nZa Beograd u istoj ravni su dve kampanje - za priznavanje i za povlačenje priznanja, a reciprocitet se, prema najsvežijoj izjavi predsednika Srbije, mora odnositi na obavezu Prištine da oformi Zajednicu srpskih opština (za koju je Kurti NIN-u kazao da je protivustavna) i ispoštuje druge obaveze iz Briselskog sporazuma.\nPriznao je, međutim, Vučić da će „svako rešenje koje bude dolazilo spolja podrazumevati ovako ili onako priznavanje nezavisnosti“. Zato, kako je kazao, treba da se pronađe forma normalizacije koja bi išla bez toga ili ponudila nešto dobro Srbima.\nNa formi koju Beograd, dakle, još uvek nema, radio je, u međuvremenu, i drugi ešalon funkcionera Srpske napredne stranke najavama da je do sada nezamislivo i članstvo Kosova u UN moguće, ali ne tako „da Srbija od toga nema ništa“ (narodni poslanik Dragan Šormaz).\nZa Slavišu Ristića, samostalnog narodnog poslanika iz Zubinog Potoka i lidera Narodnog pokreta Srba sa KiM „Otadžbina“, reciprocitet je reč kojom se trenutno vodi bitka za prednosti uticaja, ali i niz mera kojima bi se mogao, i izvesno hoće, praviti problem Srbima na KiM.\n- Jedna od njih je obaveza uzimanja kosovskih dokumenata koje veliki broj Srba nema, a među njima i ja, kao i moja porodica. Ili, pak, prebacivanje na kosovske registarske tablice. A verovatno i na promet i označavanje robe s Kosova.\n"Od Srbije se očekuje da se izjasni o prekidu kampanje protiv novih priznavanja i sabotiranja državnosti Kosova."\nRistić, takođe, strahuje da se, iako izgleda kao svojevrsna pomoć, Grenelova poslednja poruka svodi na obavezu koja će uslediti posle izbora - potpisivanje sporazuma i de jure priznanje Kosova.\n- Iz iskustva ne mogu biti optimista, naročito kada ustupci dolaze sa američke strane. Nijedan lider na Kosovu nije imao samostalnost od SAD i to je i sad slučaj. A mi svi gledamo samo u kojoj ćemo državi na kraju živeti – u Srbiji ili u Velikoj Albaniji. Ovo drugo je, sudeći i po pomoći koja se Vučiću sa Zapada čini da bi legitimisao predstojeće izbore posle kojih treba da potpiše sporazum, sve izvesnija opcija.\nUbrzavanje procesa onim tempom koji odgovara takmičarski nastrojenim silama u čiji bi spoljnopolitički uspeh trebalo da se beleži postizanje sporazuma, dijalog u realnosti čini sve arbitrarnijim i uvodi u još veću tajnovitost.\nUz uobičajeni manir, da se briselski razgovori vode bez poznatog institucionalnog plana, moguće je tumačiti samo tokove raspoloženja. Trenutno se radi na odobrovoljavanju pregovarača i javnosti, a verovatno baš u pravcu resetovanja razgovora na principe od 2012. do 2014. što tink-tenkovi sa Zapada najavljuju kao cilj.\nValja podsetiti da je baš u tom periodu, uz sve sporazume potpisane pre, dramatično promenjena pozicija Srbije koja je pristala na prvi krovni sporazum, „ugurala“ Srbe na lokalne izbore, integrisala sudstvo i policiju i praktično prihvatila postojanje od države odvojenog sistema na KiM. Što je dobra vest samo ako bi i povratak tim bivšim principima počeo od reciprociteta - jednako dramatičnih ustupaka Prištine.


Zapadni centri moći optužili Rusiju za haos u Francuskoj, ali KOME ZAISTA ODGOVARA PAD MAKRONA ... | WebTribune\nHome SPEKTAR Zapadni centri moći optužili Rusiju za haos u Francuskoj, ali KOME ZAISTA ODGOVARA PAD MAKRONA …\nList „Tajms“ je objavio da su se na Tviteru pojavile stotine naloga navodno povezanih sa Rusijom, na kojima je svakodnevno objavljivano više od 1.500 poruka kako bi se „povećao obim uličnih protesta“ u Francuskoj. S tim u vezi, francuski ministar spoljnih poslova Žan Iv le Drijan izjavio je da je Generalni sekretarijat za odbranu i nacionalnu bezbednost Francuske pokrenuo istragu tim povodom.\nPoljski politikolog Rafal Hvedoruk tvrdi da Rusija nema politički interes da oslabi vlast aktuelnog predsednika Francuske Emanuela Makrona jer ruski oligarsi u najvećoj meri zavise od izvoza sirovina u Zapadnu Evropu. Sa takvom tvrdnjom saglasna je i profesorka sa Međunarodnog državnog univerziteta za međunarodne odnose u Moskvi Evgenija Običkina, koja dodaje da je sa Francuskom, i pored odrešenih poteškoća, zapravo postignut dijalog, te postoje zajednički politički pogledi.\n„Francuske kompanije ne napuštaju rusko tržište, a francuski privrednici koji su već angažovani u Rusiji, ne žele da odu. Saradnja na tom nivou se sasvim fino razvija. Glavni problem su američke sankcije, te uopšte nije važno da li je na vlasti Makron ili neko drugi, jer se stvar rešava upravo između kompanija – oni rizikuju da dođu u lošu poziciju u odnosima sa SAD i sa američkim ekonomskim, bankarskim sistemom, jer očigledno nemaju nameru da odu sa ruskog tržišta“, ističe.\nPored toga, saradnju između Rusije i Francuske ne treba samo svrstavati na bilateralni nivo, već i na ostala važna pitanja međunarodne bezbednosti, a pre svega kada je reč o situaciji na Bliskom istoku. Samim tim, ističe Običkina, slabljenje Makrona ni u tom segmentu ne ide Moskvi naruku.\nAli vratimo se na pitanje kome bi, međutim, ova situacija išla naruku. Kako tvrde stručnjaci, interes da nemačko-francuski plan po pitanju preuzimanja liderstva u Evropi ne uspe, nakon odluke Velike Britanije da napusti Evropsku, uniju može se primetiti u drugim centrima moći na Zapadu, a tu se u večito misli na Ameriku. Običkina, stoga, ističe da je izuzetno zgodno da zapadni političari koristite floskulu: „Rusija je kriva za sve“.\nDve časne sestre proneverile pola miliona dolara zbog kockanja u kazinu\nUsred kineskih investicija u Srbiji, Vučić danas nešto potpisao što će razbesneti Kinu


Vesti online / Vesti / Svet / Vojna vežba neće pokvariti sastanak Putina i Trampa\nVojna vežba neće pokvariti sastanak Putina i Trampa\nU Crnom moru počinje dvonedeljna ukrajinsko-američka vojna vežba "Si briz 2018" (Morski povetarac), što, kako ocenjuju u Moskvi, pogoršava vojno-političku situaciju u regionu. Vežbe se izvode nedelju dana pre samita Vladimira Putina i Donalda Trampa zakazanog za 16. jul u Helsinkiju, koji "mnogi u svetu čekaju sa velikom nadom".\n* NATO i SAD ponovo provociraju Rusiju, ali.. Putin neće nasesti\n* Signal za Rusiju: Vojne vežbe NATO kod norveške obale\n* "Tajms": Dogovor Putina i Trampa ugrožava NATO?\n- Prema konvenciji iz Montrea, brodovi zemalja koje nisu crnomorske mogu da ostanu u Crnom moru do 21 dan, a u ovom konkretnom slučaju nije ni prekršeno pravilo dozvoljene tonaže brodova, tako da ih ne možemo optuživati za to. Međutim, Rusija pažljivo prati vežbe, gleda koji su novi brodovi došli, kako rade njihovi radari i sve to uzima u obzir. Mi im ne možemo zabraniti da održe te vežbe, ali u slučaju kršenja našeg teritorijalnog integriteta, možemo preduzeti različite mere, od diplomatskih do vojnih - navodi Litovkin .\n- U Sredozemnom moru je bazirana šesta američka flota i njeni brodovi stalno uplovljavaju u Crno more, a naoružani su krstarećim raketama ’tomahavk‘ dometa do 2000 kilometara, što je direktna pretnja za ruske raketne baze u Tverskoj, Saratovskoj i Ivanovskoj oblasti. Amerikancima odgovara da drže na nišanu naše raketne baze, ali zbog toga Rusija ima malu sredozemnu eskadrilu u regionu sirijskog Tartusa i vazdušnu bazu Hmejmim.\nSve to omogućava da se, nezavisno od Turske, a u slučaju potrebe, Amerikancima blokira put do moreuza i u Crnom moru. Tako da se mi sami brinemo o sopstvenoj bezbednosti - kaže Litovkin.\nKlincevič je podsetio da se vežbe "Si briz" izvode nedelju dana pre samita Vladimira Putina i Donalda Trampa zakazanog za 16. jul u Helsinkiju i ocenio je da one ne stvaraju dobru atmosferu za taj samit.\nRuski politikolog Dmitrij Solonikov, međutim, smatra da ukrajinsko-američka vojna vežba Si briz 2018 neće pokvariti atmosferu pred susret dvojice lidera, a da su zvaničnici NATO-a sada okupirani sudbinom tog vojnog saveza.\n- Dobro je što se sada ti manevri iz jasnih razloga ne održavaju na Krimu. Sada je prostor za manevrisanje onih koji sprovode te manevre znatno sužen, ali je očigledno da je intenzitet vojnih vežbi u kojima učestvuju SAD u Crnom moru u stalnom porastu.\nAmerika otvoreno pokazuje zainteresovanost za to da bude prisutna u tom regionu, a takođe veoma je važno da se i ukrajinskom predsedniku Petru Porošenku pokaže da njegova zemlja ima podršku Vašingtona. U svakom slučaju, te vežbe neće pokvariti atmosferu uoči predstojećeg sastanka Putina i Trampa. Očigledno je da NATO-u sada uopšte nije do širenja na istok, pošto su sada više nego zabrinuti pitanjem da li će Tramp razbiti taj savez iznutra - smatra Solonikov.\nVežbe Si briz redovno se održavaju od 1997. godine, uglavnom u Crnom moru, zahvataju i teritoriju južne Ukrajine, a nekoliko puta su održane i u Mediteranu. Rusija je učestvovala samo jedanput 1998. godine sa tri broda svoje crnomorske flote. Ove manevre su već nekoliko puta pratili protesti protivnika ukrajinskog približavanja NATO-u.\nSVET Američka vojska se raspada\nSVET Strah od Rusije: Amerika prebacuje "Gvozdenog konja" u Evropu


Beta 16. aprila 2021. 12:25\nPredsednik stranke Zajedno za Srbiju Nebojša Zelenović ocenio je da postoji opasnost da medjustranački dijalog propadne, ali da, kako je naglasio, „ne bismo sedeli skrštenih ruku i čekali da se upravo to desi, treba da uradimo ono što je sada u našim rukama“, pozivajući na održavanje predizbora u opoziciji.\n„Siguran sam da su predizbori put da većinska Srbija, koja želi normalan život, dodje do kandidata koji će se suprotstaviti režimu. Kampanju i same predizbore treba da organizujemo paralelno sa pregovorima“, rekao je Zelenović za današnji list Danas.\nKako je naveo, „to bi potpuno promenilo atmosferu u kojoj se borimo za slobodne i poštene izbore i dalo bi snagu u borbi protiv poličke hajdučije“.\nOn je odrečno odgovorio na pitanje da li to što bi opozicija izabrala svoje kandidate na predizborima znači da bi izašla na naredne izbore bez obzira na uslove u kojima se oni odvijaju i kako god se završi predstojeći medjustranački dijalog.\n„Ne, biramo najbolje ljude, koji mogu da izadju na crtu lošoj vlasti, čak i u vaninstitucionalnoj borbi“, rekao je Zelenović.


Čubrilović: Napredak u tehničkom pregledu vozila - INFORMACIJA JE KAPITAL - Capital.ba\nČubrilović: Napredak u tehničkom pregledu vozila\n26. dec. 2012. 15:30 Objavljeno u OSTALO\nBANJALUKA, Ministar saobraćaja i veza Republike Srpske Nedeljko Čubrilović rekao je danas da je, zahvaljujući saradnji sa Stručnom institucijom ostvaren značajan napredak u oblasti tehničkih pregleda vozila, čime je povećan nivo bezbjednosti saobraćaja, saopšteno je iz Biroa Vlade Republike Srpske za odnose sa javnošću.\nNa sastanku Čubrilovića sa predstavnicima Stručne institucije konstatovano je da je ta institucija obezbijedila integralni informacioni sistem za nadzor i praćenje parametara prilikom tehničkog pregleda vozila koji omogućava razmjenu podataka i direktan uvid u postupak rada na svim stanicama tehničkog pregleda u Srpskoj, te kvalitetan edukativni program i stručnu podršku u kontroli tehničkih pregleda vozila.\nPodatke koje omogućava integralni informacioni sistem, osim Ministarstva saobraćaja i veza, koriste Ministarstvo unutrašnjih poslova Republike Srpske i Agencija za identifikaciona dokumenta, evidenciju i razmjenu podataka /IDDEEA/.\nStručnu instituciju čini konzorcijum Mašinskog fakulteta Univerziteta u Banjaluci, Saobraćajnog fakulteta u Doboju Univerziteta u Istočnom Sarajevu, “Audioteksa” /Audiotex/ Banjaluka i “EIB internešnela /EIB Internationale/ – Centra za motorna vozila” Banjaluka, a koji obavlja stručne poslove iz oblasti tehničkih pregleda vozila. Srna\nKljučne riječi: iddeea, napredak, nedeljko cubrilovic, vozila\nIDDEEA raspisala tender za zgradu u Banjaluci od 16 miliona KM\nUsaglasiti prijedlog pravilnika o cijeni propusnica\nIDDEEA nezakonito poništila tender za zgradu u Banjaluci


Povećanjem rejtinga zemlja postaje atraktivnija za investito\nTanjug 9. septembra 2019. 16:35\nBEOGRAD – Unapređenje izgleda za povećanje kreditnog rejtinga Srbije, koji je nedavno objavila Rejting agencija Mudi (Moody’s), znači da naša zemlja postaje još atraktivnija destinacija za privlačenje kapitala iz inostranstva, kao i da je popravljena njena pregovaračka pozicija za neke buduće velike investicije, izjavio je danas profesor Beogradske bankarske akademije Zoran Grubišić.\nPrema njegovim rečima, Srbija postaje privlačna i za protfolio investicije, strane direktne investicije, akviziciju, grinfild investicije.\n„Uvođenje pozitivnih očekivanja kreditnog rejtinga Srbije i približavanje onoga što je nama cilj, a to je investicioni rejting, za mene nije iznenađenje. Rekao bih da su se rejting agencije uskladile sa tržištem, ali sa zakašnjenjem, jer smo se mi već zaduživali u proteklih nekoliko meseci po uslovima koji odgovarajaju ovom unapređenom kreditnom rejtingu sa nižom kamatnom stopom i na duži rok“, rekao je Grubišić za Tanjug.\nTo pokazuje, dodaje on, i da je Srbija makroekonomski stabilna i istakao da i parametri ukazuju na to – niska održiva inflacija, povoljni uslovi pod kojima se zadužujemo na tržištu obveznica, niske kamatne stope i stabilni devizni kurs sa minimalnim oscijlacijama.\nSve to, kaže Grubišić, ukazuje na najavu ulaska u investicioni rejting, odnosno u A kategoriju, koji omogućava još povoljnije zaduživanje i daje sliku da je zemlja maksimalno stabilna, kao i da je minimalni rizik da država ne odgovori ako se dogodi nešto nepredviđeno.\n„To je ono što ozbiljni investitori gledaju. Neki investitori samo posmatraju zemlje sa investicionim rejtingom. Mi smo sada na srednjem rejtingu“, rekao je profesor.\nNaime, Mudi je potvrdio ocenu kreditnog rejtinga na nivou od Ba3, što je, kaže Grubišić, najava ulaska u investicioni rejting.


"Mali Šengen" dobro rešenje, ali ne i zamena za EU - Radio televizija Pančevo\n17. novembra 2019. 17. novembra 2019. 0307\nBEOGRAD – “Inicijativa predsednika Srbije Aleksandra Vučića za povezivanje svih ekonomija zapadnog Balkana je rešenje zahvaljujući kojem bi svako bio na dobitku, što je moguće dokazati matematički i na svaki drugi način”, izjavio je potpredsednik Vlade Srbije i ministar turizma i telekomunikacija Srbije Rasim Ljajić.\n“Siguran sam da bi inicijativu o ‘Malom Šengenu’ svi podržali da Vučić nije jedan od inicijatora. Pošto živimo u ostrašćenom političkom ambijentu i okruženju, onda će i najbolja inicijativa biti kritikovana ukoliko dolazi iz protivničkog tabora”, rekao je Ljajić za “Kurir”.\nNa pitanje, da li je “Mali Šengen” možda alternativa EU, Ljajić kaže: “Naravno da nije i da to ne može biti, s obzirom da je EU glavni spoljnotrgovinski partner svakoj zemlji zapadnog Balkana”.\nOn ističe i “da su se prethodnih dana svi uhvatili za Vučićevu izjavu da će ova inicijativa omogućiti proizvođačima paradajza iz Albanije da lakše izvezu svoju robu u Srbiju, ali da su svi zaboravili da Srbija u Albaniju tri puta više izvozi nego što uvozi”.\n“Nažalost, i kod ove inicijative se još jednom pokazalo da je politika ispred ekonomije i zbog toga vidim moguće prepreke za realizaciju jedne dobre inicijative”, kazao je Ljajić, odgovarajući na pitanje “da li očekuje da će se ideja “Malog Šengena” realizovati”.\nOn je podsetio “da je region Srbiji drugi najvažniji spoljnotrgovinski partner posle Evropske unije, dodajući i da bi realizacija inicijative “Malog Šengena”, pored ostalog, otvorila prostor za veća ulaganja srpske privrede u zemlje regiona”.\nLjajić je istakao “da bi realizacija ove inicijative donela i brojne političke prednosti u inače nepovoljnoj političkoj situaciji u regionu”.\nOvu inicijativu treba posmatrati i kroz prizmu normalizacije odnosa i pokušaj da se razgovara o temama o kojima je lakše postići saglasnost nego o političkim pitanjima”, kaže srpski ministar.\nOn napominje “da to ne znači da osetljiva pitanja iz prošlosti treba gurati pod tepih, ali da je regionu potreban neki uspeh koji bi omogućio da se o granicama, suočavanju sa prošlošću i drugim osetljivim temama razgovara u drugačijoj atmosferi”.\n“Ključni politički efekat (“Malog Šengena”) je drugačija slika koja se šalje iz ovog regiona, koji je u žižu međunarodne javnosti dospeo samo po incidentima, zapaljivim izjavama, konfliktima, mržnji”, naglasio je Ljajić.\nNovak Đoković u četvrtfinalu Australijan opena\nPremijerka Ana Brnabić u poseti Pančevu\nMica Milakov 14. decembra 2019. 15. decembra 2019.\nPredsednik Kine čestitao rođendan Vučiću\nZorana Stekovic 5. marta 2019.


Pripadnik PS Lauš udaljen s posla: Policajac mahao pištoljem u klubu | Glas Banja Luke - Nezavisni online magazin\nBANJA LUKA, 29. februara – Dvadesetčetvorogodišnji policajac V.V., pripadnik Policijske stanice Lauš, do daljeg je udaljen s posla zbog narušavanja ugleda MUP-a RS, odnosno učestvovanja u incidentu, koji se prije nekoliko noći dogodio u banjalučkom klubu “K4”, saznaju “Nezavisne”.\nIzvori “Nezavisnih novina”, upućeni u detalje ovog događaja, ističu da je on u noći između utorka i srijede bio u ovom objektu, na desnoj obali Vrbasa, uz Studentski dom, te da u prvi mah ništa nije slutilo da će doći do incidenta.\n“Međutim, prema dostupnim saznanjima, njega je neko udario, on je potom izašao napolje i vratio se s pištoljem te njime počeo da maše, da ga pokazuje. Potom ga je suvlasnik ovog kluba izgurao napolje te ga udario”, otkrivaju izvori “Nezavisnih”, upućeni u istragu.\nIz Univerzitetskog kliničnog centra RS za “Nezavisne” su rekli da je u srijedu, u 4.40, vozilom Službe hitne pomoći Banjaluka u Urgentni centar UKC RS dovezen pacijent V.V.\n“Pacijent V.V. (24) primljen je s lakšim povredama te je zbrinut u Urgentnom centru, a nakon toga hospitalizovan u Klinici za ortopediju i traumatologiju, te ostaje na daljem liječenju i praćenju”, rekli su nam iz UKC RS.\n“Policijski službenici nadležne policijske stanice su 26. februara postupali po prijavi da je u ugostiteljskom objektu u Banjaluci došlo do narušavanja javnog reda i mira te su preduzeli aktivnosti u cilju utvrđivanja svih činjenica koje se mogu dovesti u vezu s konkretnom prijavom”, navela je Danijela Mučibabić, portparol PU Banjaluka.\nO svemu je, kako saznajemo, upoznat dežurni tužilac Okružnog javnog tužilaštva Banjaluka, koji je naložio preduzimanje svih neophodnih mjera i radnji s ciljem prikupljanja dokaza koji će se koristiti u prekršajnom postupku protiv mladog policajca, ali i protiv M.B., koji je, nezvanično saznajemo, suvlasnik kluba “K4”.\n“Prvi put to čujemo od vas”, kazali su u ovom banjalučkom klubu, a kada smo im sugerisali da ipak provjere, pa da se kasnije čujemo, rekli su da za tim nema potrebe.\nPrethodni članakRED OBLAKA, RED SUNCA: Posljednji dan februara donosi u BiH oblačno vrijeme sa sunčanim periodima\nNaredni članakServisne informacije za 1. mart


Američka politika laži i obmana javnosti o neuspehu rata u Avganistanu | Novine Toronto\nPosle trogodišnje sudske bitke, Vašington post je objavio poverljive vladine dokumente koji otkrivaju kako su u poslednje gotovo dve decenije američki predsednici i vojni i civilni zvaničnici lagali i obmanjivali javnost o neuspehu rata u Avganistanu, u kojem se, ističu svetski mediji, potrošilo preko hiljadu milijardi dolara i u kojem su poginule desetine hiljada vojnika i civila.\nDokumenti su nastali projektom savezne agencije SIGAR, kojim su se ispitivali suštinski propusti u američkoj politici prema Avganistanu.\nUključuju više od 2.000 stranica neobjavljenih beleški razgovora s ljudima koji su imali direktnu ulogu u ratu, od generala i diplomata do radnika i avganistanskih zvaničnika.\nAmerička vlada pokušala je da zaštiti identitete ogromne većine ispitanih za projekat i da prikrije gotovo sve njihove primedbe, ukazuje Vašington post koji je odlučio da objavi dokumente posle trogodišnje pravne bitke.\nU intervjuima za projekat "Naučene lekcije", vredan 11 miliona dolara, više od 400 insajdera nudilo je nesputanu kritiku onoga što je pošlo po zlu u Avganistanu – od nesigurnosti, nejasne strategije, problema korupcije tamošnje vlade, te proizvodnje opijuma, napominje list.\nIntervjui, ističe Vašington post, sadrže brojna priznanja da je vlada rutinski iznosila statistike za koje su zvaničnici znali da su iskrivljene ili potpuno neistinite.\nŠef savezne agencije koja je obavljala razgovore Džon Sopko priznao je u razgovoru za Vašington post da dokumenti pokazuju da su Amerikanci bili izloženi "kontinuiranim lažima".\nIntervjui takođe naglašavaju da predsednici Džordž Buš, Barak Obama i Donald Tramp, kao i njihovi vojni komandanti, nisu uspeli da ispune obećanja o napretku u Avganistanu, ističe vašingtonski list.\nOd 2001. u Avganistan je raspoređeno više od 775.000 američkih vojnika, od čega je poginulo 2.300 a ranjeno više od 20.000. Vašington post navodi da je američka vojska uglavnom izbegavala da govori o broju ubijenih vojnika u Avganistanu.\nPoverljivi dokumenti koje je objavio Vašington post otkrivaju da su vojni zvaničnici primenili staru taktiku iz Vijetnama – manipulaciju javnim mišljenjem, ističe CNN.\nReagujući na istraživanje Vašington posta, portparol američkog Ministarstva odbrane Tomas Kambel rekao je za CNN da ministarstvo nije imalo nameru da zavede Kongres ili javnost.\nDokumenti objavljeni u Vašington postu podsećaju na "Pentagonske papire", odnosno tajnu američku vojnu prošlost rata u Vijetnamu koja je u javnost procurila 1971. i ispričala sličnu priču o zataškavanju vojnih neuspeha, ukazuje Gardijan.\nDve glavne tvrdnje u "Avganistanskim papirima" - da su američki zvaničnici manipulisali statistikom kako bi sugerisali američkoj javnosti da u ratu pobeđuju i da se zatvaraju oči na kontinuiranu korupciju među avganistanskim zvaničnicima – ukazuju da je omogućena nekažnjena krađa američke pomoći, ističe Gardijan.\nList podseća da su u toku pregovori između administracije predsednika Trampa i talibana dok SAD raspravljaju o tome da li povući 13.000 vojnika koji su još u Avganistanu.\nNjujork tajms je napravio pregled utrošenog novca, koji u gotovo 18 godina rata u Avganistanu iznosi skoro dve hiljade milijardi dolara, postavljajući pitanje da li je on dobro potrošen budući da talibani kontrolišu veći deo zemlje, većina Avganistanaca živi u siromaštvu i u društvu gde se proizvodnja opijuma udvostručila.\nProcenu utrošenog novca Njujork tajms je napravio na osnovu projekta "Troškovi rata" Univerziteta Braun, navodeći da je većina od ukupno hiljadu i po milijardi dolara išla za stvari poput obuke, goriva, oklopnih vozila i objekata.\nIako su američki poreski obveznici podržali napore na obnovi Avganistana koja uključuje održavanje mira i pomoć izbeglicama, veliki deo novca je, prema određenim inspekcijama, rasipan na programe koji su bili slabo osmišljeni ili uništeni korupcijom.\nZa finansiranje ratne potrošnje, SAD su se znatno zadužile i platiće više od 600 milijardi dolara kamate na kredite do 2023. Pored više od dve hiljade milijardi dolara koje je američka vlada potrošila na rat, dugovi i medicinski troškovi plaćaće se još dugo u budućnosti, ocenjuje Njujork tajms.\nIako istraživanje Vašington posta može biti zasenjeno pričama o postupku opoziva predsednika, postoji direktna veza između višegodišnjih laži o Avganistanu i haosa Trampove administracije danas, ocenjuje Atlantik.\nOčigledna analogija Postovog pisanja su "Pentagonski papiri" koji su objavljeni pre pada američkog predsednika Ričarda Niksona i vladinih reformi posle afere Votergejt, ističe časopis.\nAtlantik piše da je "jaz kredibiliteta" – razlika između onog što su političari znali i pričali o ratu u vreme "Pentagonskih papira" bio ogroman, dok današnje istraživanje Vašington posta, iako je užasno, nije šokantno. Svi su, ocenjuje časopis, znali da SAD gube u Avganistanu, da nema jasne strategije i da su svi u vladi lagali o tome, ali je kolektivni odgovor bio rezignirano sleganje ramenima.


POLJSKI AMBASADOR: Napustite Britaniju i vratite se u domovinu, ekonomija nam cveta | Ekspres.net\nArkadij Rzegocki, koji predstavlja Poljsku u Londonu još od 2016. godine, rekao je da njegova zemlja žali zbog toga što Britanija napušta Evropsku uniju, piše “Indipendent“. Najnoviji podaci Kancelarije za nacionalnu statistiku govore da oko 832.000 ljudi rođenih u Poljskoj imalo prebivalište u Velikoj Britaniji tokom 2018.\nAmbasador tvrdi da je samo 27 odsto Poljaka koji žive u Velikoj Britaniji podnelo zahtev za ostanak u toj državi nakon 31. oktobra, za kada je planirano da Britanija zvanično napusti EU.\n“Ohrabrujem Vas da ozbiljno razmotrite mogućnost povratka u matičnu državu” poručio je ambasador i dodao da brzo rastuća poljska ekonomija otvara brojne mogućnosti za dobar život njenih građana.\n“Uskoro će Velika Britanija, koja je godinama bila dom mnogih Poljaka, najverovatnije prestati da bude članica Evropske unije. Žalimo zbog toga, ali istovremeno u tome vidimo priliku za jačanje odnosa između naših država.\nKako piše “Indipendent“, Poljska trenutno doživljava svoj ekonomski procvat. Nekadašnja članica komunističkog bloka beleži neprekidan rast od 4,2 odsto godišnje počev od 1992, i pored usporavanja globalne ekonomije. Poljska polako sustiže rezultate zemalja zapadne Evrope, a predviđa se da će njen BDP po glavi stanovnika ove godine nadmašiti Portugal. Ono što bi eventualno moglo da uspori njen ekonomski razvoj jeste slabija ponuda radne snage.\nTags bregzitpoljska ekonomijaVelika Britanija\nANALIZA, MILORADOVIĆ: Lupus in fabula OD 29.MARTA 2019. U 23 ČASA EU VIŠE NEĆE BITI ISTA: Velika Britanija najavila tačan datum i vreme raskida sa Briselom Sem Gimah se pridružuje”trci” za naslednika Tereze Mej NE ŽELI IZBORE: Džonson zakazao sednicu vlade za popodne


Kurs i obuka - naučite da primenjujete carinske propise u praksi\nNaučite da primenjujete carinske propise u praksi - Audio verzija\nSvima koji obavljaju određene delatnosti ili pružaju usluge u cilju obezbeđivanja egzistencijalnih potreba, namenjena su predavanja stručnjaka koja predviđa kurs i obuka – naučite da primenjujete carinske propise u praksi. Ova edukacija će, nema sumnje biti izuzetno korisna kako poljoprivrednicima, trgovcima i zanatlijama, tako i onima koji su zaposleni u nekim granama industrije, građevinarstva, rudarstva, te saobraćaja, turizma i bankarstva. Govoreći uopšteno, pomenuti seminar za ciljnu grupu ima sve privredne subjekte, pa stoga i zaposlene u državnom i javnom sektoru. Preporuka je, takođe da naznačene časove pohađaju radnici svih kompanije, kao i fizička lica koja se bave uvoznim ili izvoznim delatnostima, te logistikom i špedicijom.\nU skladu sa potrebama i željama polaznika, ovu edukaciju je moguće pratiti na uobičajeni način, to jest u obliku klasičnih frontalnih predavanja. Ona se, prema utvrđenom rasporedu sprovode u moderno opremljenim prostorijama poslovnica Obrazovnog centra Akademije Oxford, kojih ima više od 20 na teritoriji cele Srbije.\nOrganizator je, međutim predvideo i mogućnost da se nastava prati preko interneta, ali će polaznici koji se za to budu opredelili morati da, pre početka održavanja časova na svoj računar samostalno instaliraju specijalnu vrstu softvera. Pretpostavlja se da im za to neće biti potrebna pomoć, no ukoliko se to dogodi moći će u svakom trenutku da se, u bilo kojoj poslovnici navedene institucije obrate informatičkim stručnjacima, zaduženim za pružanje tehničke podrške.\nTreba naglasiti da je predviđeno obavezno prijavljivanje za seminar - naučite da primenjujete carinske propise u praksi, a zainteresovani kandidati to mogu da obave u najbližem predstavništvu organizatora, elektronskim putem ili preko telefona. U svakom slučaju, nadležni službenik će zavesti njihovo ime, prezime, tačan datum rođenja, kao i odgovarajući broj telefona, radi informisanja o daljem toku nastavnog procesa. Posle završenog prijavljivanja, vrlo brzo će biti održan i zvanični upis na edukaciju, a o tačnom vremenu sprovođenja ove procedure, te o dokumentima koja u tu svrhu treba da budu pribavljena, svi kandidati će biti na vreme obavešteni. Upisivanje se uvek obavlja u prostorijama određene poslovnice pomenute obrazovne institucije, a istaknut je zahtev da prijavljeni moraju tamo doći lično i ovlašćenom službeniku predati naznačene zvanične spise.\nSvima koji će da pohađaju predavanja, osim online i klasičnog rada nudi se i mogućnost da časove prate samostalno ili zajedno sa još jednim polaznikom. Takva radna atmosfera je svakako veoma podsticajna, budući da je predavač maksimalno usmeren na jednog ili dvoje kandidata, pa su dobra komunikacija i kvalitetno usvajanje znanja praktično zagarantovani. Osobe koje se opredele za ovakav model edukacije imaće mogućnost i da preciziraju vreme održavanja časova i njihovu učestalost, te datum kada će početi celokupan obrazovni proces. Tako će im, ukoliko predložene termine prihvati nadležni profesor i koordinator za nastavu u datoj poslovnici organizatora, stručna obuka i kurs - naučite da primenjujete carinske propise u praksi minimalno poremetiti dnevnu rutinu i proći će je bez velikih odricanja.\nS druge strane, grupna edukacija osmišljena je upravo za osobe koje uživaju u stalnoj interakciji sa drugima, te na taj način najbolje usvajaju nove informacije. Kako je predviđeno da jedna grupa ima najmanje 4, a najviše 8 članova, ponekad će biti potrebno određeno vreme da bi se ona oformila i počela da funkcioniše. Kada se to dogodi, koordinator za nastavu u konkretnom predstavništvu organizatora će definisati plan rada, te kandidate zvanično obavestiti kada tačno seminar startuje, kao i kojim će danima i u koliko sati da imaju časove. Ovaj raspored će biti konačan i polaznici ga se moraju strogo pridržavati, bez obzira na to da li predavanja pohađaju u klasičnim ili u virtuelnim učionicama.\nU bogatoj ponudi navedene obrazovne institucije nalazi se i korporativni kurs i obuka - naučite da primenjujete carinske propise u praksi, koji se primenjuje za zaposlene u određenoj firmi, zainteresovane za pohađanje edukacije. On se sprovodi prema terminima i u ritmu koji zajednički određuju zvanični predstavnik date kompanije i ovlašćeni službenik organizatora, a takođe ga je moguće pratiti kako online, tako i klasično. Ukoliko se radi prema standardnom principu, časovi mogu da se održavaju ne samo u namenskim prostorijama neke poslovnice pomenute institucije, već i u prostoru same firme, čiji radnici pohađaju nastavu, ali i na ma kom drugom mestu. U tu svrhu je neophodno da prostor koji klijent odabere odgovara propisanim uslovima za kvalitetno odvijanje obrazovnog procesa, o čemu će blagovremeno da bude obavešten službeni zastupnik konkretne kompanije.\nPlan i program kursa - naučite da primenjujete carinske propise u praksi\nBudući da su u skupštini naše zemlje usvojene određene izmene i dopune Carinskog zakona, u cilju usaglašavanja sa pravnim regulativama Evropske Unije, predavanje koje će polaznicima biti održano kada počne obuka i kurs - naučite da primenjujete carinske propise u praksi odnosiće se na pravila kojima se definiše ova procedura. Osvedočeni stručnjaci će nastojati da, kroz teorijski i praktičan rad osposobe kandidate da pravilno popune deklaracije i ostale potrebne obrasce, koji se traže u carinskom postupku.\nPolaznici će, u daljem toku edukacije da budu upoznati sa načinom primenjivanja određenih mera, u cilju zaštite intelektualne svojine u prekograničnom prometu, a biće im predstavljeni i uslovi koji moraju u tom cilju da budu ispunjeni. Posebna pažnja biće posvećena Kombinovanoj nomenklaturi Evropske Unije, kao posebnom instrumentu zajedničke carinske politike ove grupe država, pošto je usled usaglašavanja sa njom došlo i do određenih promena u našoj carinskoj tarifi. Kandidatima će biti prezentovani i određeni karakteristični primeri iz prakse, a sve to u cilju boljeg razumevanja dozvoljenih radnji u toku carinskog postupka.\nSvi oni koji budu pohađali specijalizovani seminar - naučite da primenjujete carinske propise u praksi naučiće i kako se primenjuju preferencijalne stope carine u okviru Sporazuma o stabilizaciji i pridruživanju Evropskoj Uniji, kao i onog o slobodnoj trgovini sa Republikom Turskom. Kroz interaktivni rad, kandidatima će biti predstavljeni i karakteristični primeri, kako bi bolje sagledali različite prednosti koje pomenuti sporazumi mogu da ponude kako uvoznicima, tako i proizvođačima. U tom cilju predavači će im razjasniti način korišćenja ostalih sporazuma o slobodnoj trgovini, kao što su EFTA i CEFTA, ali i međunarodnih sporazuma sa Ruskom Federacijom, Republikom Belorusijom i Kazahstanom, naravno uz navođenje odgovarajućih praktičnih primera.\nKako je, u cilju stvaranja zone slobodne trgovine pomenutim zvaničnim dogovorima predviđeno trenutno ili postepeno ukidanje, kao i smanjenje troškova namenjenih plaćanju carine, profesori će tokom predavanja da upoznaju polaznike sa ovim odredbama i njihovim pojedinostima, a govoriće se, takođe i o proceduri uvoza opreme, za koji su predviđena posebna pravila, te o svim ostalim dažbinama koje se primenjuju u uvoznoj delatnosti.\nZahvaljujući vrlo temeljnom teorijskom, ali i dinamičnom praktičnom radu, kurs i obuka - naučite da primenjujete carinske propise u praksi omogućiće kandidatima da budu upućeni u sve promene koje su se pojavile u Carinskom zakonu i drugim propisima, vezanim za ovu oblast. Oni će, samim tim moći da se prilagode i koriste nove postupke u prekograničnom prometu, a biće kadri i da iskoriste razne pogodnosti koje domaćim firmama i pojedinačnim privrednicima nude trgovinski sporazumi koje je Vlada naše zemlje potpisala.\nU koje vreme i gde se odvija stručni seminar - naučite da primenjujete carinske propise u praksi?\nTermine održavanja predavanja, tačan datum početka edukacije, kao i sam tempo rada odrediće koordinator za nastavu u određenoj poslovnici organizatora za sve kandidate čiji izbor bude grupna obuka i kurs - naučite da primenjujete carinske propise u praksi. Oni neće dobiti priliku da, shodno svojim potrebama i obavezama menjaju definisani raspored, već će morati da pohađaju časove prema fiksiranoj satnici. Pravilima je predviđeno da u okviru jedne grupe može da bude najviše osmoro polaznika, a sa druge strane, ne može ih biti manje od četvoro, te tako jednostavno neće biti moguće tok nastavnog procesa prilagoditi svakom od njih pojedinačno.\nOvlašćeni predavači će, po želji kandidata moći da drže i pojedinačne časove, kroz individualnu edukaciju, ali i da rade sa po dva polaznika istovremeno, što je označeno kao poluindividulna nastava. U oba slučaja, ritam delovanja učesnika u toku obrazovnog postupka može da bude vrlo fleksibilan, te je omogućeno da se kandidati sa svojim profesorom, ali i sa ovlašćenim koordinatorom u datoj poslovnici navedene institucije dogovore oko svih detalja vezanih za sprovođenje nastave. Oni će tako da odrede kojim danima i u koliko sati će da se održavaju predavanja, ali i datum kada će kurs i obuka - naučite da primenjujete carinske propise u praksi da startuje, te će na taj način da budu zadovoljeni zahtevi kako polaznika, tako i predavača i organizatora.\nU zaista širokom dijapazonu mogućnosti za praćenje nastave koji se nude kandidatima, nalazi se i korporativna edukacija, koju će da pohađaju zaposleni u određenim kompanijama. Specifičnost ovakvog načina rada ogleda se u mogućnosti da se predavanja održavaju na bilo kom mestu, a ne samo u prostorijama nekog predstavništva pomenute obrazovne institucije, koje su prilagođene sprovođenju nastavnog procesa. Dakle, ukoliko su zadovoljene odgovarajuće tehničke karakteristike, obuka se može držati u prostoru same firme, čiji radnici prate nastavu, ali i na ma kojoj drugoj lokaciji, izabranoj od strane klijenata. Bitno je napomenuti da je predviđeno da plan sprovođenja nastave zajedno izrade osoba koja zvanično predstavlja konkretnu kompaniju i koordinator u datoj poslovnici organizatora. Oni će se tako dogovoriti kada će tačno edukacija da počne, ali i koji će biti termini časova i koliko često će se oni održavati.\nSvi navedeni modeli rada mogu da budu organizovani na dva načina, odnosno kao online seminar - naučite da primenjujete carinske propise u praksi, ali i klasično, prema standardnim principima odvijanja nastave. Oni kandidati koji budu želeli da predavanja prate preko interneta, imaće obavezu da pre toga na svoj računar instaliraju specijalan tip softvera, što se pretpostavlja da će moći potpuno samostalno da urade. A ukoliko im za opisani poduhvat bude bila potrebna pomoć stručnjaka, mogu u bilo koje doba da kontaktiraju nekoga iz ekipe za tehničku podršku, koja postoji u svakoj poslovnici pomenute obrazovne institucije.\nNa koji način se sprovodi obuka i kurs - naučite da primenjujete carinske propise u praksi?\nUkoliko rukovodstvo određene kompanije izrazi želju da radnici pohađaju pomenutu edukaciju, biće organizovan korporativni kurs i obuka - naučite da primenjujete carinske propise u praksi. On može da se, prema želji kandidata sprovodi online ili klasično i to ne samo u namenskim prostorijama neke poslovnice, već polaznici mogu da prate časove i u prostoru gde rade, kao i na bilo kojoj drugoj lokaciji. Ukoliko klijenti sami odrede mesto za održavanje nastave, predstavnika date firme će ovlašćeni koordinator na vreme informisati o karakteristikama koje taj prostor mora da poseduje, kako bi se omogućilo kvalitetno odvijanje edukacije. Ova dva ovlašćena službenika će se usaglasiti i oko najpogodnijih termina za sprovođenje časova, kao i oko njihovog ritma i samog datuma početka nastave.\nOni koji se na pomenuti kurs budu prijavili kao pojedinci moće će, takođe da se odluče između klasičnog i online rada. Prvi model praćenja časova podrazumeva da će kandidati imati obavezu da, u određeno vreme dolaze u najbližu poslovnicu naznačene institucije i u tamošnjim prostorijama prate predavanja.\nEdukacija preko interneta, odnosno online seminar - naučite da primenjujete carinske propise u praksi obavezuje polaznike da blagovremeno na svoj kompjuter instaliraju namenski softver, kako bi mogli da prate obuku. Budući da ovaj informatički zadatak zaista nije previše komplikovan, veruje se da će većina prijavljenih uspeti da ga samostalno obavi, ali im je ipak omogućeno da se eventualno za savet ili pomoć obrate stručnjacima u bilo kom predstavništvu organizatora.\nOsobe koje smatraju da će brže i lakše napredovati ukoliko rade samostalno, mogu da odaberu individualni kurs, koji takođe imaju opciju da pohađaju klasično ili preko svojih računara. To važi i za poluindividualni model praćenja nastave, kada časovima zajedno prisustvuje dva polaznika. U oba slučaja, oni koji se opredele za opisane pristupe imaće priliku da raspored svojih obaveza u toku edukacije prilagode dotadašnjoj dnevnoj rutini, budući da će moći da se sa svojim profesorom, kao i sa ovlašćenim koordinatorom za nastavu dogovore kada će biti najbolje da kurs počne, kao i u kojim bi tačno terminima svima odgovaralo da se časovi sprovode.\nKako postoje i oni kojima odgovara da rade u dinamičnom okruženju, te da znanja usvajaju kako kroz razgovore i razmenu iskustava, tako i stavova sa drugim osobama, organizator je predvideo mogućnost da se održava i grupna obuka i kurs - naučite da primenjujete carinske propise u praksi. Svi kandidati koji se opredele za ovakav način rada, već na samom početku bivaju upozoreni da će možda morati da sačekaju izvesno vreme dok grupa ne bude kreirana, pošto je za to neophodno prijavljivanje minimum četvoro polaznika. Takođe je naglašeno da se u jednu grupu ne može primiti više od 8 osoba, s obzirom na to da je neophodno svima omogućiti da valjano prate teorijska predavanja i aktivno učestvuju u praktičnom delu edukacije. Termine održavanja časova, njihovu učestalost, kao i vreme početka obrazovnog procesa odrediće koordinator za nastavu u datoj poslovnici organizatora, a polaznici imaju obavezu da ga se striktno pridržavaju.\nKoliko prema planu traje kurs i obuka - naučite da primenjujete carinske propise u praksi?\nSve teme koje je predviđeno da obuhvati ova edukacija biće detaljno obrađene kroz 8 školskih časova, što bi značilo da će celokupan stručni seminar - naučite da primenjujete carinske propise u praksi trajati 360 minuta. Programom je precizirano da će se 4 dana održavati dvočasi, to jest da će kandidati praktično biti angažovani 4 puta po 90 minuta.\nOvaj plan je validan samo za one koji se opredele da pohađaju grupnu nastavu, pošto tada raspored rada zavisi isključivo od ovlašćenog predstavnika organizatora. Članovi grupe, njih najmanje četvoro, a ne više od osmoro, nemaju nikakvog uticaja na termine sprovođenja predavanja i njihov ritam, kao ni na datum kada edukacija startuje, već moraju da prihvate plan definisan od strane koordinatora.\nNo, kako je kod poluindividualnog i individualnog modela rada polaznicima obezbeđena mogućnost da tok obrazovnog procesa usklade sa drugim obavezama, predviđenih 8 časova ne moraju da budu ovako raspoređeni. Tada će zapravo sami kandidati, a uz saglasnost ovlašćenog predavača i zvaničnog predstavnika date poslovnice navedene institucije, da preciziraju kada nastava počinje, kao i kojim danima i u koliko sati će se održavati predavanja.\nNavedeni raspored časova može biti usvojen, ali i značajno izmenjen kada se sprovodi korporativna obuka i kurs - naučite da primenjujete carinske propise u praksi. Tada će, naime vreme održavanja nastave, kao i tempo rada i datum početka obrazovnog procesa da odredi koordinator u konkretnom predstavništvu organizatora, a u dogovoru sa zvaničnim predstavnikom kompanije, čiji radnici pohađaju seminar.\nSpisak gradova za kurs i obuku "naučite da primenjujete carinske propise u praksi"


Na kraju veka populacija EU biće manja nego danas | EurActiv Serbia\nPopulacija EU će do kraja veka biti manja za gotovo 4%, odnosno 20 miliona ljudi, prognozira Evropska statistička služba. Nakon godina stabilnog rasta, populacija EU maksimum od 525 miliona ljudi će dostići 2044. a zatim će početi progresivno da pada i 2100. će brojati 492,9 miliona. Trenutno EU ima 513 miliona stanovnika.\nPrema scenariju Eurostata, u periodu od 1. januara 2018. do 1. januara 2100. udeo starijih u populaciji nastaviće da raste. Istovremeno će udeo dece blago opasti, sa 16% na početku 2018. na 14% na početku 2100. I udeo radno aktivne populacije biće smanjen, sa 65 na 55%.\nProcenjuje se da će udeo starih 65 i više godina porasti u posmatranom periodu za 11 procentnih poena, sa 20% početkom 2018. na 31% početkom 2100. Udeo starih 80 i više godina u stanovištvu EU biće gotovo utrostručen, sa 6 na 15%.\nPosledica toga biće da će prosečna starost populacije EU sa sadašnje 43 godine do 2100. porasti na nepunih 49 godina.\nTakođe će 2100. na svaku stariju osobu biti manje od dvoje radno sposobnih (15-64 godine) u proseku a problem će biti najizraženiji u Hrvatskoj i Portugaliji.\nEurostat je naveo da su projekcije populacije rezultat niza preptostavki o budućem razvoju fertiliteta, mortaliteta i migracije, po scenariju "šta ako", i da se stoga ne mogu smatrati procenom.\nViše stanovnika zahvaljujući migraciji\nNa dan 1. januara 2019. populacija EU brojala je gotovo 513,5 miliona ljudi u poređenju sa 512,4 miliona na početku 2018, objavio je Eurostat.\nTokom 2018. u EU je registrovano više smrti (5,3 miliona) nego rođenja (5 miliona) i bila je to druga uzastopna godina negativnog priraštaja.\nTo što je populacija povećana za 1,1 milion bila je posledica neto migracije.\nNajviše stanovnika u EU početkom 2019. imala je Nemačka - 83 miliona ili 16% populacije Unije, a slede Francuska (67 miliona), Britanija (66,6 miliona), Italija (60,4 miliona), Španija (46,9 miliona) i Poljska (38 miliona).\nOd preostalih članica, 14 ima udeo u populaciji EU od 1-4% a osam manji od 1%, objavio je Eurostat povodom Svetskog dana populacije koji se obeležava 11. jula.\nStatistike pokazuju i da je u 2018. populacija 18 članica EU porasla a kod preostalih deset je smanjena.\nNajveći rast populacije je zabeležen na Malti, u Luksemburgu i Irskoj, dok je najveći pad bio u Letoniji, Bugarskoj, Hrvatskoj i Rumuniji.\nU 2018. je u EU rođeno za gotovo 118.000 manje beba nego 2017. Najveća stopa nataliteta je zabeležena u Irskoj - 12,5 na 1.000 stanovnika, a najmanja u Italiji - 7,3 na 1.000.\nNa nivou EU stopa nataliteta bila je 9,7 na 1.000 stanovnika.\nIstovremeno je zabeleženo gotovo 46.000 više smrti nego 2017. Najmanja stopa mortaliteta bila je u Irskoj - 6,4 na 1.000 stanovnika, a najveća u Bugarskoj - 15,4 na 1.000.\nU EU kao celini je stopa mortaliteta u 2018. bila 10,4 na 1.000 stanovnika, objavio je Eurostat.


Sportske.net - Nine otvorio dušu: "Sit sam ovakvog fudbala"\nNine otvorio dušu: "Sit sam ovakvog fudbala"\nNekadašnji reprezentativac Srbije i doskorašnji prvotimac Crvene zvezde Miloš Ninković otkrio je da se za godinu dana na "Marakani" nagledao svega i da ozbiljno razmišlja o tome da se penzioniše usled razočarenja koje je doživeo povratkom u srpski fudbal\nSamo nekoliko nedelja prošlo je od trenutka kada je Miloš Ninković oprostio dugovanja koje je Crvena zvezda imala prema njemu i uzeo "ispisnicu" iz kluba sa kojim je krajem maja osvojio šampionsku titulu sa crveno-belima.\nBez previše razmišljanja o novom angažmanu nekadašnji reprezentativac rešio je da zatvori poglavlje svoje karijere koje se ticalo Crvene zvezde razočaran onim što je za godinu dana u klubu morao da gleda.\n"I kad sam dolazio znao sam da neće biti bajno, nadao sam se da se može bar deo ispoštovati, da se svim igračima isplaćuje redovno bar neki deo, to me malo razočaralo, što se nije ispoštovalo. To će trajati dok se ne bude znalo šta je i koliko ko uzimao. To važi i za druge klubove. Valjda nekom odgovara da se ne zna" počeo je priču Ninković.\nKoliko je popularni Nine teško podnosio sve što mu se dešavalo u prethodnih godinu dana možda najbolje govori sledeća konstatacija.\n"Došlo je do zasićenja od ovakvog fudbala, nije to ono što sam ja trenirao pre deset godina, to će sad svako potvrditi. Nagledao sam se svačega za godinu dana, ali toga ima i u svetu" objasnio je Ninković koji i dalje vaga šta mu je činiti.\n"Odmaram mesec dana, baš mi se osladilo. Mnogo sam razmišljao ovih dana, imam svoje uslove pod kojima bih otišao u neki klub, te uslove može samo da zadovolje neki Emirati, Kina, opet maltretirati porodicu, vucarati se..." ističe Ninković.\nIskusni vezista ne odbacuje mogućnost da se posle kraćeg odmora prerano penzioniše i okači kopačke o klin.\n"Vrlo moguće, ako posle šest meseci ne bude ničeg konkretnog. Nemam još 30 godina, ali nekako nije ovo fudbal koji se nekad igrao, u Zvezdi bih ostao ceo život, ali u srpskom fudbalu ne mogu da ostanem. Da nismo izbačeni iz Evrope, ostao bih, pokušao da napravimo rezultat" dodao je Ninković.\nGovoreći o svemu što je u prethodnoj sezoni proživeo noseći crveno-beli dres Ninković je stigao i do onih igrača Zvezde i Partizana koji se i dalje bore sa vetrenjačama i koji zaslužuju svaku pohvalu zbog toga.\n"Možda oni imaju i dalje volju da daju sve od sebe, ali ja sam vrlo čudan, gde god smo išli na gostovanje pitao sam kakav je teren. Verovatno njima to ne smeta. Miki je dugo ovde kao Sale Ilić, svaka im čast. Voleo bih da sam takav, ali nisam" zaključio je Ninković.\nNine je za kraj poručio da postoji mogućnost da u narednom periodu zamoli Nenada Lalatovića da se priključi treninzima Crvene zvezde ali bez mogućnosti da ponovo zaigra za prvi tim.


Takse - Blic Online\nHaradinaj: Da smo zadržali takse, Srbija bi nas priznala\nPredsednik Alijanse za budućnost Kosova Ramuš Haradinaj smatra da bi Priština dobila priznanje da je zadržala takse do 4. septembra, kada je održan Vašingtonski sastanak uz posredovanje administracije Donalda Trampa, prenosi Balkani info.\nVlada Srpske usvojila set zakona kojima se smanjuju i UKIDAJU OVE TAKSE\nVlada Republike Srpske utvrdila je na sednici i uputila u zakonodavnu proceduru tri zakona kojima se ukidaju i smanjuju neporeska davanja, saopšteno je iz Ministarstva finansija Republike Srpke.\nZNAČAJNA UŠTEDA U NOVCU Pojedine takse u Srpskoj smanjene do 30 odsto, a cilj je ukidanje u naredne tri godine\nSuština je u smanjenju taksi, odnosno parafisklanih nameta na realni priredni sektor, što je u skladu sa politikom Vlade, rekao je premijer Radovan Višković nakon sjednice Vlade Republike Srpske.\nZA NAKNADE 167 MILIJARDI DINARA Građani i privreda plaćaju skoro 1.200 republičkih taksi\nGrađani i privreda plaćaju gotovo 1.200 republičkih taksi, naknada i drugih neporeskih nameta, za čije podmirivanje su prošle godine izdvojili 167 milijardi dinara, pokazuju rezultati analize koju su NALED i kompanija KPMG uradili u okviru projekta za reformu neporeskih prihoda.\nEvropska unija (EU) zahteva da vlasti u Prištini preispitaju odluku prethodne vlade Aljbina Kurtija o reciprocitetu, kojom za robu bez dokumenata na kojima piše Republika Kosovo nije dozvoljen ulazak na Kosovo.\nPremijerka Srbije Ana Brnabić očekuje da će nova vlada u Prištini, na čelu sa Avdulahom Hotijem, ukinuti takse i vratiti se za pregovarački, kako bi se nastavio dijalog o normalizaciji odnosa.\nVlast u Prištini donela odluku da vozila sa srpskom robom ne mogu ući na Kosmet bez posebne dozvole - naznake "Republika Kosovo" zbog čega je direktor Kancelarije za Kosovo i Metohiju Marko Đurić zatražio brzu reakciju međunarodne zajednice.\nDirektor Kancelarije za Kosovo i Metohiju Marko Đurić izjavio je da je Priština posle zabrane srpskim lekarima da dolaze na KiM, ponovo počela da primenjuje takse na brašno i građevinske blokove iz centralne Srbije, čime je, ističe, napravila još jednu "opasnu diverziju".\nSavet bezbednosti UN održaće danas video-sednicu na kojoj će biti predstavljen izveštaj Unmika o Kosovu i Metohiji.


Obeležen Dan oslobođenja Beograda - 20.10.2018, Sputnik Srbija\nDržavna ceremonija povodom obeležavanja 74. godišnjice oslobođenja Beograda u Drugom svetskom ratu održana je danas na Groblju oslobodilaca Beograda, a predvodio... 20.10.2018, Sputnik Srbija\nNe sumnjamo uopšte da je poziv upućen i predstavnicima raznih zapadnih zemalja, EU/NATO zemalja, pogotovo vodećih, koji se naravno po ko zna koji put nisu odazvali, isto kao i za druge slične praznike i manifestacije, i time gromoglasno rečito stavili do znanja, naročito u kontekstu dešavanja na teritoriji bivše SFRJ, SRJ i Srbije do današnjih dana, ko su pravi naslednici fašizma i nacizma, ko su pravi neofašisti i neonacisti. Isto kao što su u Savetu Evrope ovih godina više puta odbili da glasaju za rezoluciju Rusije u kojoj se jasno osuđuju bilo kakvi oblici (neo)fašizma i (neo)nacizma. Na divljem Zapadu ništa novo.\n13:49 20.10.2018 (Osveženo: 02:59 26.08.2021)\n© Sputnik / Branko MaksimovićObeležavanje godišnjice oslobođenja Beograda\nDržavna ceremonija povodom obeležavanja 74. godišnjice oslobođenja Beograda u Drugom svetskom ratu održana je danas na Groblju oslobodilaca Beograda, a predvodio je ministar za rad, zapošljavanje, boračka i socijalna pitanja Zoran Đorđević.\nUz intoniranje himni Srbije i Ruske Federacije pored ministra Đorđevića vence su položili i predstavnici Ministarstva odbrane i Vojske Srbije, Grada Beograda, SUBNOR-a Srbije, kao i predstavnici ambasada Rusije, Ukrajine, Belorusije i Azerbejdžana u Srbiji.\nĐorđević je u obraćanju novinarima ukazao na reči predsednika Srbije Aleksandra Vučića da neki imaju pravo da proslavljaju dan primirja, a da mi imamo pravo da proslavljamo dan pobede i podvukao da smo u oba svetska rata bili na strani pobednika.\n„Srbija je uvek bila na strani pobednika i Srbija ima razloga da slavi“, naglasio je Đorđević.\nNaveo je da danas odajemo počast borcima koji su dali svoje živote za slobodu, borcima Crvene armije i borcima Narodnooslobodilačkog rata, partizanima, koji su da dali svoje živote nesebično da bi mi danas živeli u slobodi.\n© Sputnik / Branko MaksimovićRuski ambasador Aleksandar Čepurin na obeležavanju godišnjice oslobađanja Beograda\nRuski ambasador Aleksandar Čepurin na obeležavanju godišnjice oslobađanja Beograda\nOn je još jednom zahvalio svim vojnicima Crvene armije uz reči da nije bilo njih, ne bi bilo ni naše slobode.\nMinistar Đorđević je najavio da će ministarstvo koje vodi u saradnji sa Ministarstvom odbrane Ruske Federacije renovirati Groblje oslobodilaca Beograda, koje će, kaže, imati potpuno drugačiji izgled.\nPredsednik Skupštine grada Beograda Nikola Nikodijević je ocenio da je 20. oktobar jedan od najvažnijih datuma za glavni grad Srbije i dodao da mu je drago da se ponovo obeležava na dostojanstven način.\n„U jednom periodu posle 2000. godine nije se obeležavao kao praznik i to je bila nepravda prema svim herojima i onima koji su dali živote za slobodu ovog grada“, dodao je Nikodijević.\nIstakao je da je doneta odluka da se 20. oktobar i 1. novembar, dan kada je Beograd oslobođen u Prvom svetskom ratu obeležavaju pod nazivom „Dani slobode“ i precizirao da će manifestacija trajati 12 dana i da je već naišla na veliki odziv građana Beograda.\nUkazao je da fašizam i danas ima razne oblike, da se protiv njega treba boriti i da smo svedoci, podvlači, da se zločini nad Srbima, Jevrejima, Romima…relativizuju.\nNikodijević je podsetio da su prvi časovi u školama počeli posvećeni oslobođenju Beograda 20. oktobra, da će isto biti i 1. novembra.\n„Poštujemo i odajemo počast svim herojima koji su dali živote za slobodu, uvek smo bili na strani pobednica i nema potrebe da se stidimo svoje istorije već da budemo ponosni na nju“, poručio je Nikodijević.\n20 Oktobar 2018, 15:53


Prvi korak ka ulasku Lidla na tržište Bosne i Hercegovine\n27. May 2021 193\nKao što su nemački mediji već pisali a kompanija Lidl nedavno najavila, prvi korak ka ulasku na tržište Bosne i Hercegovine je napravljen. Kompanija Lidl BH d.o.o je zvanično i registrovana u Sarajevu. Trenutno kompanija posluje u 32 zemlje sa preko 11.200 marketa.\nZbog velikog profita koji kompanija ostvaruje na Balkanu planirano je otvaranje novih tržišta i prva na listi je BiH. Dobro iskustvo sa radnjama u Srbiji i Hrvatskoj dalo je zeleno svetlo na proširenje u regionu. Na početku fokus će biti gradovi sa preko 30.000 stanovnika što znači mogućnost otvaranja u oko 30 gradova širom Bosne i Hercegovine dok bi gradovi poput Sarajeva mogli ponuditi potencijal i za nekoliko lokacija.\nPretpostavlja se da će asortiman biti sličan kao u susednim zemljama a to znači da će biti orjentisan delom ka sopstvenim robnim markama a delom na proizvode domaćih proizvođača. Takođe se pretpostavlja da će slično kao u Srbiji najveći deo upravljačkog kadra biti iz zemalja regiona dok će konkursi za zapošljavanje ostalog kadra započeti uskoro, čak i pre otvaranja prve radnje.


Lutovac: Nijedan budući partner SNS-a neće pomoći da nova Vlada bude proevropska - | K-013 Portal\nPredsednik Demokratske stranke (DS) Zoran Lutovac ocenio je danas da nijedan partner koji sa Srpskom naprednom strankom (SNS) bude formirao novi saziv Vlade Srbije, „neće učiniti da ta Vlada bude proevropska“.\n„Nema proevropske Vlade sa SNS-om, jer oni nisu proevropski orijentisani. Oni to koriste samo za svoje potrebe, da bi isporučivali ono što se od njih očekuje na Zapadu i glume pluralizam i dijalog samo kada im odgovara“, rekao je Lutovac u emisiji „Pravi ugao“ na Radio-televiziji Vojvodine.\nOn je naveo da su im iz evropskih stranaka socijaldemokratske orijentacije, sa kojima DS saradjuje, rekli da više u Srbiji „neće tolerisati nedemokratiju, autokratiju, neslobodu medijsku, zarad stabilokratije“ i objasnio da su te priče relativno nove, od promene vlasti u Nemačkoj.\n„Ranije vi to niste mogli da čujete jer ste imali Angelu Merkel i njenu stranku koja je bliska po nekim ideološkim osnovama vladajućem SNS-u i oni su žmurili na oba oka na to šta radi Aleksandar Vučić u svojoj zemlji, samo očekujući da uskladjuje očekivanja u pogledu njegove politike prema spolja“, kazao je on.\nLutovac je istakao da je tim evropskim partnerima rekao i da uskladjivanje spoljne politike Srbije i EU „za gradjane ne znači ništa, ako nema uskladjene i unutrašnje politike“.\nNaglasio je da predsednik Srbije Aleksandar Vučić sa te pozicije ne može da vodi spoljnu politiku zemlje, već da bi to tebalo da čini vlada, ali i da Vučić ne može na tu temu da pregovara sa opozicijom.\n„Vlada Srbije mora da primeni ono što joj je obaveza, a obaveza je da svoju spoljnu politiku uskladi sa spoljnom politikom EU. Ako ćete vi do tog trenutka (ulaska u EU) da vodite suprotnu politiku, onda nećete ni biti na tom putu“, rekao je predsednik DS.\nGovoreći o ratu u Ukrajini, Lutovac je ponovio da je to kršenje medjunarodnog prava, da je u pitanju agresija, da se solidarišu sa ukrajinskim narodom, kao i da DS „podržava sankcije prema onima koji su odgovorni za to“, ali da su protiv sankcija koje pogadjaju običan narod.\nOcenio je da su aktuelne mere EU prema Rusiji upravo okrenute odgovornima za sukob i dodao sa Srbija sa njima treba da se uskladi.